text: เยอรมนี (; , ) หรือชื่ออย่างเป็นทางการคือ สหพันธ์สาธารณรัฐเยอรมนี เป็นสหพันธรัฐในรูปแบบสาธารณรัฐแบบรัฐสภาในภูมิภาคยุโรปกลาง มีรัฐองค์ประกอบทั้งหมด 16 รัฐ มีพื้นที่ 357,021 ตารางกิโลเมตร และมีประชากรประมาณ 85 ล้านคน ซึ่งถือเป็นประเทศที่มีประชากรมากที่สุดในสหภาพยุโรป และมากที่สุดเป็นอันดับสองในทวีปยุโรปรองจากรัสเซีย มีเมืองหลวงและมหานครที่ใหญ่ที่สุดคือกรุงเบอร์ลิน และยังเป็นเมืองที่มีประชากรมากที่สุดในประเทศ มีศูนย์กลางทางเศรษฐกิจอยู่ที่แฟรงก์เฟิร์ต และภูมิภาคที่มีขนาดใหญ่ที่สุดคือ รัวร์ เยอรมนีมีระบอบการปกครองแบบประชาธิปไตยเชิงเสรีภาพและรัฐสวัสดิการ มีพรมแดนทางทิศเหนือติดทะเลเหนือ เดนมาร์ก และทะเลบอลติก ทิศตะวันออกติดโปแลนด์และเช็กเกีย ทิศใต้ติดออสเตรีย และสวิตเซอร์แลนด์ ทิศตะวันตกติดฝรั่งเศส ลักเซมเบิร์ก เบลเยียม และเนเธอร์แลนด์ ชนเผ่าดั้งเดิมรวมถึงกลุ่มชนเจอร์แมนิกเข้ามาตั้งรกรากทางตอนเหนือของเยอรมนีตั้งแต่สมัยคลาสสิก ภูมิภาคที่ชื่อเจอร์มาเนียได้รับการค้นพบก่อน ค.ศ. 100 และในศตวรรษที่ 10 ดินแดนของเยอรมนีกลายเป็นศูนย์กลางของจักรวรรดิโรมันอันศักดิ์สิทธิ์ ในช่วงศตวรรษที่ 16 ภูมิภาคทางเหนือกลายเป็นศูนย์กลางของการปฏิรูปศาสนาฝ่ายโปรเตสแตนต์ หลังจากสงครามนโปเลียนและการล่มสลายของจักรวรรดิโรมันอันศักดิ์สิทธิ์ใน ค.ศ. 1806 สมาพันธรัฐเยอรมันได้ถูกก่อตั้งขึ้นใน ค.ศ. 1815 ต่อมาใน ค.ศ. 1871 การรวมชาติก่อให้เกิดจักรวรรดิเยอรมันซึ่งปกครองโดยปรัสเซีย และภายหลังสิ้นสุดสงครามโลกครั้งที่หนึ่งและการปฏิวัติเยอรมันใน ค.ศ. 1918 จักรวรรดิได้กลายสภาพเป็นสาธารณรัฐไวมาร์และปกครองแบบกึ่งประธานาธิบดี การเถลิงอํานาจของอดอล์ฟ ฮิตเลอร์ นําไปสู่การก่อตั้งนาซีเยอรมนีซึ่งเป็นชนวนไปสู่สงครามโลกครั้งที่สอง และพันธุฆาตในเหตุการณ์ฮอโลคอสต์ หลังสงครามสิ้นสุด เยอรมนีตกอยู่ภายใต้การยึดครองของฝ่ายสัมพันธมิตร ก่อนจะถูกแบ่งแยกเป็นสหพันธ์สาธารณรัฐเยอรมนี (เยอรมนีตะวันตก) และสาธารณรัฐประชาธิปไตยเยอรมนี (เยอรมนีตะวันออก) สหพันธ์สาธารณรัฐเยอรมนีเป็นสมาชิกผู้ก่อตั้งประชาคมเศรษฐกิจยุโรปและสหภาพยุโรป ในขณะที่สาธารณรัฐประชาธิปไตยเยอรมนีมีสถานะเป็นรัฐคอมมิวนิสต์ และเป็นสมาชิกของกลุ่มตะวันออกรวมถึงกติกาสัญญาวอร์ซอ การปฏิวัติเงียบสงบนําไปสู่การล่มสลายของลัทธิคอมมิวนิสต์ การรวมประเทศทําให้เยอรมนีตะวันออกเข้าร่วมสหพันธ์สาธารณรัฐเยอรมนีเมื่อวันที่ 3 ตุลาคม ค.ศ. 1990 ก่อให้เกิดรัฐใหม่ของเยอรมนี ซึ่งได้กลายสภาพเป็นสาธารณรัฐที่มีรัฐบาลกลางและอยู่ภายใต้การบริหารโดยนายกรัฐมนตรี เยอรมนีเป็นประเทศพัฒนาแล้วและถือเป็นมหาอํานาจ และเป็นสมาชิกของสหภาพยุโรป, ยูโรโซน, สหประชาชาติ, องค์การเพื่อความร่วมมือและการพัฒนาทางเศรษฐกิจ, สภายุโรป, เนโท, กลุ่ม 7 และกลุ่ม 20 เยอรมนีมีความสามารถในการแข่งขันระดับโลก เป็นหนึ่งในผู้นําทางวิทยาศาสตร์และเทคโนโลยี และมีความมั่นคงทางเศรษฐกิจสูง โดยหากวัดจากผลิตภัณฑ์มวลรวมภายในประเทศ เยอรมนีมีขนาดเศรษฐกิจที่ใหญ่ที่สุดในยุโรปและใหญ่เป็นอันดับ 4 ของโลก และเป็นประเทศที่มีการนําเข้าและส่งออกมากที่สุดเป็นอันดับ 3 ของโลก รวมทั้งมีดัชนีการพัฒนามนุษย์ในระดับสูง และยังมีแหล่งมรดกโลกมากที่สุดเป็นอันดับ 3 ของโลก รวมทั้งมีสวัสดิการสังคมที่มีคุณภาพ ระบบสาธารณสุขที่ครบวงจร กฎหมายสิ่งแวดล้อมที่เข้มงวด และระบบการศึกษาโดยไม่เสียค่าเล่าเรียน นิรุกติศาสตร์ มีหลักฐานมาตั้งแต่ยุคโบราณว่า ชื่อประเทศ "Germany" ในภาษาอังกฤษ มาจากคําว่า "Germania" ในภาษาละติน โดยมีที่มาจากสมัยของ จูเลียส ซีซาร์ ซึ่งนําคํานี้มาใช้ในเรียกกลุ่มคนที่ตั้งรกรากและอาศัยอยู่แถบบริเวณตะวันออกของแม่น้ําไรน์ โดยในอดีต ภูมิภาคที่เป็นแผ่นดินของเยอรมนีรวมถึงบริเวณใกล้เคียงถูกเรียกว่า "เจอร์มาเนีย" ในส่วนของชื่อประเทศ "Deutschland" ในภาษาเยอรมัน แผลงมาจากคําว่า "Diutisciu land" ซึ่งมีความหมายว่า ดินแดนของชาวเยอรมัน (The German lands) ซึ่งมาจากภาษาเยอรมันยุคโบราณ ประวัติศาสตร์ การค้นพบโครงกระดูกฟันกรามเมาเออร์ 1 (Mauer 1) ได้ชี้ให้เห็นว่า มนุษย์มีการตั้งรกรากในบริเวณที่เป็นประเทศเยอรมนีในปัจจุบันมาตั้งแต่ 600,000 ปีที่แล้ว เครื่องไม้เครื่องมือในการล่าสัตว์ที่เก่าแก่ที่สุดในโลกถูกค้นพบในเหมืองถ่านหินบริเวณเมืองเชินนิงเงิน ซึ่งได้ค้นพบทวนไม้โบราณสามเล่มที่ฝังอยู่ใต้ผืนดินมาเป็นเวลากว่า 380,000 ปี นอกจากนี้ ยังมีการค้นพบฟอสซิลมนุษย์ก่อนประวัติศาสตร์ "นีแอนเดอร์ทาล" เป็นครั้งแรกของโลก ซึ่งคาดว่ามีอายุกว่า 40,000 ปี นอกจากนี้ยังมีการค้นพบหลักฐานของมนุษย์ที่มีชีวิตอยู่ในช่วงเวลาไล่เลี่ยกันในถ้ําของเทือกเขาแอลป์ชวาเบินใกล้กับเมืองอุล์ม และยังมีการค้นพบเครื่องเป่าที่ทําจากงาช้างแมมมอธและกระดูกของนกอายุกว่า 42,000 ปี ถือเป็นเครื่องดนตรีที่เก่าแก่ที่สุดในโลกที่มีการค้นพบ นอกจากนี้ ยังมีการค้นพบรูปสลัก "ไลออนแมน" ที่ตัวเป็นคนหัวเป็นสิงโตจากยุคน้ําแข็งเมื่อ 40,000 ปีก่อน ถือเป็นงานศิลปะอุปมาเลียนแบบกายมนุษย์ที่เก่าแก่ที่สุดที่เคยมีการค้นพบ กลุ่มชนเจอร์แมนิกและอาณาจักรแฟรงก์ (ยุคสัมฤทธิ์–ค.ศ. 843) คาดการณ์ว่ากลุ่มชนเจอร์แมนิกตั้งแต่ยุคสัมฤทธิ์ไปจนถึงยุคเหล็กก่อนการก่อตั้งกรุงโรมนั้น เดิมอยู่อาศัยบริเวณทางใต้ของสแกนดิเนเวียไปจนถึงตอนเหนือของเยอรมนี พวกเขาขยายอาณาเขตไปทางใต้ ตะวันตกและตะวันออก จนได้รู้จักและติดต่อกับชาวเคลต์ในดินแดนกอล รวมไปถึงกลุ่มชนอิหร่าน, ชาวบอลติก, ชาวสลาฟ ซึ่งอาศัยอยู่ในยุโรปกลางและยุโรปตะวันออก ต่อมา กรุงโรมภายใต้จักรพรรดิเอากุสตุส เริ่มการรุกรานดินแดนที่เป็นประเทศเยอรมนีในปัจจุบัน และแผ่ขยายดินแดนครอบคลุมทั่วลุ่มแม่น้ําไรน์และเทือกเขายูรัล ใน ค.ศ. 9 กองทหารโรมันสามกองนําโดยวาริอุสได้พ่ายแพ้ให้กับอาร์มินีอุสแห่งชนเผ่าเครุสค์ ต่อมาใน ค.ศ. 100 ในช่วงที่ตากิตุสเขียนหนังสือ Germania กลุ่มชนเผ่าเยอรมันก็ต่างได้ตั้งถิ่นฐานตลอดแม่น้ําไรน์และแม่น้ําดานูบ และเข้าครอบครองดินแดนเกือบทั้งหมดในส่วนที่เป็นประเทศเยอรมนีในปัจจุบัน ในศตวรรษที่ 3 ได้มีการเกิดขึ้นของเผ่าเยอรมันขนาดใหญ่หลายเผ่าด้วยกัน ไม่ว่าจะเป็นชนอลามันน์ (Alemanni), ชาวแฟรงก์ (Franks), ชาวชัตต์ (Chatti), ชาวแซกซอน (Saxons), ชาวซีกัม (Sicambri), และชาวเทือริง (Thuringii) ราว ค.ศ. 260 พวกชนเผ่าเยอรมันเหล่านี้ก็รุกเข้าไปในดินแดนในความควบคุมของโรมัน ภายหลังการรุกรานของชาวฮันใน ค.ศ. 375 และการเสื่อมอํานาจของโรมันตั้งแต่ ค.ศ. 395 เป็นต้นไป พวกชนเผ่าเยอรมันก็ยิ่งรุกไปทางตะวันตกเฉียงใต้ ชนเผ่าเยอรมันขนาดใหญ่เหล่านี้เข้าครอบงําชนเผ่าเยอรมันขนาดเล็กต่าง ๆ เกิดเป็นดินแดนของชนเผ่าเยอรมันในบริเวณที่เป็นประเทศเยอรมนีในปัจจุบัน อาณาจักรแฟรงก์ตะวันออกและจักรวรรดิโรมันอันศักดิ์สิทธิ์ (ค.ศ. 843–1815) ใน ค.ศ. 800 ชาร์เลอมาญ กษัตริย์แห่งชาวแฟรงก์ ได้ปราบดาภิเษกตนเองขึ้นเป็นจักรพรรดิแห่งชาวโรมัน และสถาปนาจักรวรรดิการอแล็งเฌียง ต่อมาใน ค.ศ. 840 ได้เกิดสงครามกลางเมืองขึ้นจากการแย่งชิงบัลลังก์ในหมู่พระโอรสของจักรพรรดิหลุยส์ผู้ศรัทธา สงครามกลางเมืองครั้งนี้จบลงในปี 843 โดยการแบ่งจักรวรรดิการอแล็งเฌียงออกเป็นสามอาณาจักรอันได้แก่: อาณาจักรแฟรงก์กลาง – บริเวณเนเธอร์แลนด์ เบลเยียม ลักเซมเบิร์ก ตะวันออกของฝรั่งเศส สวิตเซอร์แลนด์ และภาคเหนือของอิตาลี อาณาจักรแฟรงก์ตะวันออก – บริเวณเยอรมนี ออสเตรีย เช็กเกีย สโลวาเกีย ฮังการี สโลวีเนีย โครเอเชีย และบางส่วนของบอสเนีย อาณาจักรแฟรงก์ตะวันตก – บริเวณตอนกลางและตะวันตกของฝรั่งเศส อาณาจักรแฟรงก์ตะวันออกแผ่ขยายดินแดนอย่างมากมายครอบคลุมถึงอิตาลีในรัชสมัยพระเจ้าออทโทที่ 1 ในค.ศ. 962 พระองค์ก็ปราบดาตนขึ้นเป็นจักรพรรดิแห่งชาวโรมันตามแบบอย่างชาร์เลอมาญ และสถาปนาราชวงศ์ออทโท ถือเป็นจุดเริ่มต้นอย่างเป็นทางการของจักรวรรดิโรมันอันศักดิ์สิทธิ์ ซึ่งในศตวรรษที่ 18 จักรวรรดิโรมันอันศักดิ์สิทธิ์ภายใต้ราชวงศ์ฮาพส์บวร์คมีดินแดนในอาณัติกว่า 1,800 แห่งทั่วยุโรป การผงาดของปรัสเซีย เดิมที ราชอาณาจักรปรัสเซียเป็นดินแดนหนึ่งในจักรวรรดิโรมันอันศักดิ์สิทธิ์และยอมรับนับถือจักรพรรดิในกรุงเวียนนาเป็นเจ้าเหนือหัว อย่างไรก็ตาม ปรัสเซียเริ่มแตกหักกับราชวงศ์ฮาพส์บวร์คเมื่อจักรพรรดิคาร์ลที่ 6 เสด็จสวรรคตในปี 1740 ทายาทของจักรพรรดิคาร์ลมีเพียงพระราชธิดาเท่านั้น พระเจ้าฟรีดริชที่ 2 แห่งปรัสเซีย ทรงคัดค้านการให้สตรีครองบัลลังก์จักรวรรดิมาตลอด พระเจ้าฟรีดริชที่ 2 ทรงเปิดฉากรุกรานดินแดนไซลีเซียของราชวงศ์ฮาพส์บวร์ค เกิดเป็นสงครามไซลีเซียครั้งที่หนึ่ง และบานปลายเป็นสงครามสืบราชบัลลังก์ออสเตรียที่มีอังกฤษและสเปนเข้ามาร่วมอยู่ฝ่ายเดียวกับปรัสเซีย สงครามครั้งนี้จบลงด้วยความเสียเปรียบของฮาพส์บวร์ค ราชสํานักกรุงเวียนนาต้องสูญเสียดินแดนจํานวนมากแก่ปรัสเซียและพันธมิตร ราชสํานักกรุงเบอร์ลินแห่งปรัสเซียได้ผงาดบารมีขึ้นมาเป็นขั้วอํานาจใหม่ในจักรวรรดิเทียบเคียงราชสํานักกรุงเวียนนา แม้ว่าโดยนิตินัยแล้ว ปรัสเซียจะยังคงถือเป็นดินแดนหนึ่งในจักรวรรดิภายใต้ราชวงศ์ฮาพส์บวร์คก็ตาม สมาพันธรัฐเยอรมันและจักรวรรดิเยอรมัน (ค.ศ. 1815–1918) จักรวรรดิโรมันอันศักดิ์สิทธิ์ต้องสูญเสียดินแดนมากมายแก่ฝรั่งเศสในช่วงสงครามนโปเลียน ทําให้ในปี 1806 จักรพรรดิฟรันซ์ที่ 2 ทรงประกาศยุบจักรวรรดิโรมันอันศักดิ์สิทธิ์ และสถาปนาจักรวรรดิออสเตรียขึ้นมาแทน เมื่อนโปเลียนถูกโค่นล้มและถูกเนรเทศไปเกาะเอลบาในปี 1814 ได้มีการจัดการประชุมใหญ่แห่งเวียนนาขึ้นเพื่อจัดระเบียบทวีปยุโรปเสียใหม่ ราชอาณาจักรปรัสเซียและจักรวรรดิออสเตรียได้ร่วมมือกันให้มีการรวมกลุ่มอย่างหลวม ๆ ของรัฐเยอรมันทั้งหลาย จัดตั้งขึ้นเป็น "สมาพันธรัฐเยอรมัน" เพื่อรวมความเป็นรัฐชาติและความเป็นอันหนึ่งอันเดียวกันของชาวเยอรมันอีกครั้ง แม้ปรัสเซียจะพยายามผลักดันให้พระเจ้าฟรีดริช วิลเฮล์มที่ 3 แห่งปรัสเซีย ดํารงตําแหน่งองค์ประธานสมาพันธรัฐเยอรมันแต่ก็ไม่เป็นผล รัฐสมาชิก 39 แห่งกลับลงมติยอมรับนับถือจักรพรรดิฟรันซ์ที่ 1 แห่งออสเตรีย เป็นองค์ประธานสมาพันธรัฐเยอรมัน ในปี 1864 ความขัดแย้งระหว่างออสเตรียกับปรัสเซียขึ้นอีกครั้ง และบานปลายเป็นสงครามออสเตรีย-ปรัสเซีย หรือที่เรียกว่า "สงครามพี่น้อง" สงครามครั้งนี้จบลงด้วยชัยชนะอย่างงดงามของปรัสเซีย ออสเตรียสูญเสียอิทธิพลเหนือรัฐเยอรมันตอนใต้ทั้งหมดและจํายอมยุบสมาพันธรัฐเยอรมันในวันที่ 23 สิงหาคม 1866 และนําไปสู่การสถาปนา "สมาพันธรัฐเยอรมันเหนือ" ที่มีกษัตริย์แห่งปรัสเซียเป็นองค์ประธาน และภายหลังปรัสเซียมีชัยในสงครามฝรั่งเศส-ปรัสเซียในปี 1871 รัฐสภาแห่งสมาพันธรัฐเยอรมันเหนือได้มีมติให้เปลี่ยนชื่อสมาพันธรัฐเป็นจักรวรรดิ และมีมติให้พระเจ้าวิลเฮล์มที่ 1 แห่งปรัสเซีย ดํารงตําแหน่งเป็นจักรพรรดิเยอรมัน ถือเป็นการสถาปนาจักรวรรดิเยอรมันอย่างเป็นทางการ จักรวรรดิเยอรมันมีพัฒนาการด้านอุตสาหกรรมอย่างก้าวกระโดด มีกองทัพบกที่ทรงแสนยานุภาพที่สุดในโลก และมีกองทัพเรือที่ทรงแสนยานุภาพเป็นลําดับสองรองจากราชนาวีอังกฤษ อย่างไรก็ตาม ความปราชัยในสงครามโลกครั้งที่หนึ่งทําให้เกิดยุคข้าวยากหมากแพงจนจักรพรรดิวิลเฮล์มที่ 2 สละราชสมบัติและลี้ภัยการเมืองในปี 1918 เยอรมนีเปลี่ยนไปใช้ระบอบระบอบประชาธิปไตยแบบสาธารณรัฐภายใต้ประธานาธิบดี สาธารณรัฐไวมาร์และไรช์ที่สาม (ค.ศ. 1919–1945) เมื่อระบอบจักรพรรดิล่มสลาย ได้มีการจัดประชุมสมัชชาแห่งชาติขึ้นที่เมืองไวมาร์และมีการร่างรัฐธรรมนูญขึ้นใหม่ เป็นที่มาของชื่อลําลองว่า "สาธารณรัฐไวมาร์" ซึ่งตลอดช่วงเวลา 14 ปีของเยอรมนียุคสาธารณรัฐไวมาร์ ต้องเผชิญกับปัญหามากมาย ทั้งเศรษฐกิจตกต่ํา, อภิมหาเงินเฟ้อ, อัตราการว่างงานสูงลิบ, เผชิญหน้ากับการแพร่ขยายของลัทธิคอมมิวนิสต์จากรัสเซีย, ถูกจํากัดจํานวนทหารและห้ามมีอาวุธยุทโธปกรณ์สมรรถนะสูงจากผลของสนธิสัญญาแวร์ซาย ความล่มจมของประเทศเช่นนี้ทําให้เกิดขบวนการชาตินิยมขึ้นมากมาย หนึ่งในนั้นคือพรรคกรรมกรเยอรมัน (DAP) ซึ่งมีอุดมการณ์แบบสุดโต่ง สิบตรีอดอล์ฟ ฮิตเลอร์ ซึ่งเข้ามาสอดแนมในพรรคแห่งนี้ประทับใจกับอุดมการณ์ของพรรคและตัดสินใจเข้าร่วมพรรค ฮิตเลอร์ใช้พรสวรรค์ด้านวาทศิลป์ของตนเองจนสามารถก้าวขึ้นเป็นผู้นําพรรค ในปี 1920 ฮิตเลอร์เปลี่ยนชื่อพรรคแห่งนี้เป็น "พรรคกรรมกรชาติสังคมนิยมเยอรมัน" หรือที่รู้จักกันในชื่อ "พรรคนาซี" ภาวะเศรษฐกิจตกต่ําครั้งใหญ่ในปี 1929 นั้นส่งผลกระทบร้ายแรงต่อเยอรมนีมาก ผู้คนนับล้านในเยอรมันตกงาน ฮิตเลอร์ได้ใช้โอกาสนี้หาเสียงและกวาดคะแนนนิยม ในการเลือกตั้งทั่วไปเดือนพฤศจิกายน 1932 พรรคนาซีกลายเป็นพรรคการเมืองที่ใหญ่ที่สุดในสภาไรชส์ทาค ครองที่นั่ง 230 ที่นั่งจากทั้งหมด 584 ที่นั่ง จะเห็นได้ว่าแม้นาซีจะเป็นพรรคใหญ่สุดแต่ก็ยังไม่ได้ครองเสียงข้างมาก จนกระทั่งเมื่อเกิดเหตุเพลิงไหม้ไรชส์ทาคขึ้นในเดือนกุมภาพันธ์ 1933 โดยกล่าวหาว่าเป็นฝีมือของพวกคอมมิวนิสต์ นายกรัฐมนตรีฮิตเลอร์กดดันให้ประธานาธิบดีฮินเดินบวร์คลงนามในกฤษฎีกาเพลิงไหม้ไรชส์ทาคเพื่อจํากัดสิทธิเสรีภาพของประชาชน และหว่านล้อมให้สภาลงมติอนุมัติรัฐบัญญัติมอบอํานาจ ซึ่งทําให้ฮิตเลอร์กลายเป็น "ฟือเรอร์" ผู้มีอํานาจเบ็ดเสร็จในเยอรมนีไปโดยปริยาย เมื่อฮิตเลอร์ขึ้นเป็นผู้นําสูงสุด เขาได้ฉีกสนธิสัญญาแวร์ซายทิ้งและเร่งฟื้นฟูแสนยานุภาพของเยอรมันเป็นการใหญ่ ฮิตเลอร์ประกาศลดภาษีรถยนต์เป็นศูนย์และเร่งรัดให้มีการสร้างทางหลวงเอาโทบานทั่วประเทศ ส่งผลให้อุตสาหกรรมยานยนต์ของเยอรมันเติบโตอย่างมโหฬาร เพียงช่วงเวลาสั้น ๆ เยอรมนีได้ผงาดขึ้นเป็นมหาอํานาจอีกครั้งและกลายเป็นชาติที่มีเทคโนโลยีก้าวหน้าที่สุดในโลกในทุกด้าน ทั้งด้านวิศวกรรม อุตสาหกรรม การแพทย์ และการทหาร เทคโนโลยีหลายอย่างของโลกก็ถือกําเนิดขึ้นจากเยอรมนีในยุคนี้ อย่างไรก็ตามความรุ่งเรืองเหล่านี้ ส่วนหนึ่งเป็นผลมาจากการขูดรีดแรงงานในค่ายกักกันที่มีอยู่มากมาย สงครามโลกครั้งที่สอง ในปี 1938 หลังเยอรมนีผนวกบ้านพี่เมืองน้องอย่างออสเตรียเข้าเป็นส่วนหนึ่งของตน ในที่สุด ฮิตเลอร์ส่งกองทัพเข้ายึดประเทศออสเตรียและประเทศเชโกสโลวาเกียโดยไม่สนคําครหา กลิ่นของสงครามเข้าปกคลุมทั้งทวีปยุโรป สหราชอาณาจักรและฝรั่งเศสต้องการเลี่ยงสงครามจึงได้จัดการประชุมมิวนิกกับเยอรมนีในเดือนกันยายน เพื่อเป็นหลักประกันว่าเยอรมนีจะไม่รุกรานดินแดนใดไปมากกว่านี้และจะไม่ก่อสงคราม แต่ขณะเดียวกัน ต่างฝ่ายก็ต่างสั่งสมกําลังเพื่อเตรียมเข้าสู่สงคราม ในปี 1939 การบุกยึดโปแลนด์ของเยอรมนีได้จุดชนวนสงครามโลกครั้งที่สองขึ้น ตามด้วยการบุกครองประเทศอื่น ๆ ในยุโรปและยังทํากติกาสัญญาไตรภาคีเป็นพันธมิตรกับอิตาลีและญี่ปุ่น เขตอิทธิพลของนาซีเยอรมันได้แผ่ไพศาลที่สุดในประวัติศาสตร์ชาติเยอรมันในปี 1942 ครอบคลุมส่วนใหญ่ของยุโรปภาคพื้นทวีป ในปี 1943 ฮิตเลอร์เปลี่ยนชื่อเรียกอย่างเป็นทางการของเยอรมนีจาก "ไรช์เยอรมัน" (Deutsches Reich) เป็น "ไรช์เยอรมันใหญ่" (Großdeutsches Reich) หลังความล้มเหลวในปฏิบัติการบาร์บารอสซาที่สหภาพโซเวียต เยอรมันก็ถูกรุกกลับอย่างรวดเร็วจากทั้งสองด้าน เมื่อกองทัพแดงบุกถึงกรุงเบอร์ลินในเดือนเมษายน 1945 ฮิตเลอร์ปฏิเสธที่จะหนีออกจากกรุงเบอร์ลินและตัดสินใจยิงตัวตาย หนึ่งสัปดาห์ต่อมา เยอรมนีก็ยอมจํานนต่อฝ่ายสัมพันธมิตร เยอรมนีตะวันออกและตะวันตก (ค.ศ. 1945–1990) หลังเยอรมนียอมจํานนแล้ว ฝ่ายสัมพันธมิตรก็ได้แบ่งกรุงเบอร์ลินและประเทศเยอรมนีออกเป็น 4 เขตในยึดครองทางทหาร เขตฝั่งตะวันตกซึ่งควบคุมโดยฝรั่งเศส สหราชอาณาจักร และสหรัฐ ได้รวมกันและจัดตั้งขึ้นเป็นประเทศที่ชื่อว่า "สหพันธ์สาธารณรัฐเยอรมนี" เมื่อวันที่ 23 พฤษภาคม ค.ศ. 1949 ส่วนเขตทางตะวันออกซึ่งอยู่ในควบคุมของสหภาพโซเวียตได้จัดตั้งขึ้นเป็นประเทศที่ชื่อว่า "สาธารณรัฐประชาธิปไตยเยอรมนี" เมื่อวันที่ 7 ตุลาคม 1949 ทั้งสองประเทศนี้ถูกเรียกอย่างไม่เป็นทางการว่า "ประเทศเยอรมนีตะวันตก" มีเมืองหลวงอยู่ที่กรุงบ็อน และ "ประเทศเยอรมนีตะวันออก" มีเมืองหลวงอยู่ที่กรุงเบอร์ลินตะวันออก เยอรมนีตะวันตกมีการปกครองในระบอบสาธารณรัฐภายใต้รัฐสภากลาง และใช้ระบบเศรษฐกิจการตลาดเพื่อสังคม (Social Market Economy) เยอรมนีตะวันตกรับความช่วยเหลือทางเศรษฐกิจจํานวนมากตามแผนมาร์แชลล์เพื่อฟื้นฟูอุตสาหกรรมของตน เศรษฐกิจของเยอรมนีตะวันตกฟื้นฟูอย่างรวดเร็วจนถูกเรียกว่า "ปาฏิหาริย์ทางเศรษฐกิจ" (Economic miracle) เยอรมนีตะวันตกเข้าร่วมองค์การสนธิสัญญาแอตแลนติกเหนือ (NATO) ในปี 1955 และเป็นสมาชิกผู้ก่อตั้งประชาคมเศรษฐกิจยุโรป (EEC) ในปี 1957 เยอรมนีตะวันออกเป็นรัฐในกลุ่มตะวันออก (Eastern Bloc) ซึ่งตกอยู่ภายใต้อิทธิพลทางการเมืองและทางทหารของสหภาพโซเวียต และยังเป็นรัฐร่วมภาคีในกติกาสัญญาวอร์ซอ และแม้ว่าเยอรมนีตะวันออกจะอ้างว่าตนเองปกครองในระบอบประชาธิปไตย แต่อํานาจทางการเมืองการปกครองทั้งหมดอยู่ภายใต้การควบคุมของโปลิตบูโรแห่งพรรคเอกภาพสังคมนิยมเยอรมนี (SED) ซึ่งมีหัวแบบคอมมิวนิสต์ นอกจากนี้ พรรคฯยังมีการหนุนหลังจาก "กระทรวงความมั่นคงแห่งรัฐ "หรือที่เรียกว่า "ชตาซี" (Stasi) อันเป็นหน่วยงานรัฐขนาดใหญ่ที่ควบคุมเกือบทุกแง่มุมของสังคม เยอรมนีตะวันออกใช้ระบอบเศรษฐกิจแบบรวมศูนย์ อันเป็นระบบเศรษฐกิจที่ทุกอย่างถูกวางแผนโดยรัฐ ชาวเยอรมันตะวันออกจํานวนมากพยายามข้ามไปยังเยอรมนีตะวันตกเพื่ออิสรภาพและชีวิตที่ดีกว่า ทําให้เยอรมนีตะวันออกตัดสินใจสร้างกําแพงเบอร์ลินขึ้นมาเพื่อป้องกันการลักลอบข้ามแดน กําแพงเบอร์ลินถูกสร้างขึ้นอย่างรวดเร็วในปี 1961 กําแพงแห่งนี้ได้กลายเป็นสัญลักษณ์ของสงครามเย็นระหว่างฝ่ายเสรีกับฝ่ายคอมมิวนิสต์ การพังทลายลงของกําแพงเบอร์ลินในปี 1989 ได้กลายเป็นสัญลักษณ์ของการล่มสลายของระบอบคอมมิวนิสต์ นํามาซึ่งการรวมประเทศเยอรมนีในปีถัดมา ก่อนที่จะตามมาด้วยการล่มสลายของสหภาพโซเวียตในปีให้หลัง ยุคหลังการรวมประเทศ (ค.ศ. 1990–ปัจจุบัน) เบอร์ลินกลายเป็นเมืองหลวงเดี่ยวของประเทศอีกครั้ง ในขณะที่อดีตเมืองหลวงอย่างบ็อน ได้รับสถานะที่เรียกว่า "บุนเดิสชตัท" (นครสหพันธ์) ซึ่งจะคงที่ทําการใหญ่ของบางหน่วยงานเอาไว้ การย้ายที่ทําการรัฐบาลแล้วเสร็จในปี 1999 และเศรษฐกิจของเยอรมนีได้เติบโตอย่างต่อเนื่อง นับตั้งแต่การรวมประเทศ เยอรมนีมีบทบาทอย่างแข็งขันในสหภาพยุโรป ลงนามในสนธิสัญญามาสทริชท์ในปี 1992 และสนธิสัญญาลิสบอนในปี 2007 และร่วมก่อตั้งยูโรโซน เยอรมนีส่งกองกําลังรักษาสันติภาพเพื่อรักษาเสถียรภาพในคาบสมุทรบอลข่าน และส่งทหารไปยังอัฟกานิสถานซึ่งเป็นส่วนหนึ่งของนโยบายเนโทในการขับไล่กลุ่มตอลิบาน ในการเลือกตั้งปี 2005 อังเกลา แมร์เคิล สร้างประวัติศาสตร์เป็นนายกรัฐมนตรีหญิงคนแรก ต่อมา ในปี 2009 รัฐบาลเยอรมนีอนุมัติแผนกระตุ้นเศรษฐกิจมูลค่า 5 หมื่นล้านยูโร นโยบายทางการเมืองที่สําคัญของเยอรมนีในช่วงต้นศตวรรษที่ 21 ได้แก่ ความก้าวหน้าของการบูรณาการในยุโรป และการเปลี่ยนแปลงไปใช้พลังงานทดแทน (Energiewende) มาตรการเพิ่มอัตราการเจริญพันธุ์ (pronatalism) และกลยุทธ์สําหรับการเปลี่ยนแปลงของเศรษฐกิจเพื่อก้าวสู่อุตสาหรรม 4.0 เยอรมนีได้รับผลกระทบจากวิกฤตการณ์ผู้ย้ายถิ่นยุโรปในปี 2015 โดยตลอดหลายปีที่ผ่านมา ประเทศรับผู้อพยพกว่าล้านคน และพัฒนาระบบโควตาที่แจกจ่ายผู้อพยพไปทั่วรัฐ ภูมิศาสตร์กายภาพ ที่ตั้ง เยอรมนีเป็นประเทศที่อยู่ตรงยุโรปกลางทําให้เรียกได้ว่าเป็นประเทศที่เป็นศูนย์กลางของทวีปยุโรปมีพรมแดนทางทิศเหนือติดทะเลเหนือ เดนมาร์ก และทะเลบอลติก ทิศตะวันออกติดโปแลนด์และเช็กเกีย ทิศใต้ติดออสเตรีย และสวิตเซอร์แลนด์ ทิศตะวันตกติดฝรั่งเศส ลักเซมเบิร์ก เบลเยียม และเนเธอร์แลนด์ และยังมีพรมแดนติดกับทะเลสาบโบเดินที่เป็นทะเลสาบที่ใหญ่เป็นอันดับ3ในทวีปยุโรป ประเทศเยอรมนีมีขนาด 357,021 ตารางกิโลเมตรโดยแบ่งเป็นพื้นดิน 349,223 ตารางกิโลเมตร และพื้นน้ํา 7,798 ตารางกิโลเมตร เป็นประเทศที่ใหญ่เป็นอันดับ 7 ในทวีปยุโรปและใหญ่เป็นอันดับ 62 ของโลกและด้วยพรมแดนมีความยาวทั้งหมดรวม 3,757 กิโลเมตรมีประเทศเพื่อนบ้านถึง 9 ประเทศ ทําให้เยอรมนีเป็นประเทศที่มีประเทศเพื่อนบ้านมากที่สุดในทวีปยุโรป เยอรมนีมีสภาพทางภูมิศาสตร์ที่แตกต่างกันไปจากทางตอนเหนือถึงทางตอนใต้ โดยมีทั้งที่ราบทางตอนเหนือและเทือกเขาทางตอนใต้ เยอรมนียังมีทรัพยากรธรรมชาติที่สําคัญ ได้แก่ แร่เหล็ก, ถ่านหิน, โพแทช, ไม้, ลิกไนต์, ยูเรเนียม, ทองแดง, ก๊าซธรรมชาติ, เกลือ, นิกเกิล, พื้นที่เพาะปลูกและน้ํา ภูมิอากาศ ประเทศเยอรมนีส่วนใหญ่มีสภาพอากาศที่อบอุ่น ฤดูหนาวมีอากาศตั้งแต่อากาศหนาวในเทือกเขาแอลป์ตอนใต้ไปถึงสภาพอากาศอบอุ่นและค่อนข้างเย็น โดยทั่วไปมีเมฆมากและมีปริมาณฝนจํากัด ในขณะที่ฤดูร้อนอาจแตกต่างกันไปตั้งแต่ร้อนทั่วไปและแห้งไปจนถึงอากาศเย็นและมีฝนตก ภาคเหนือมีลมตะวันตกพัดปกคลุมซึ่งนําอากาศชื้นจากทะเลเหนือทําให้อุณหภูมิลดลงและมีฝนเพิ่มขึ้น ในทางกลับกัน พื้นที่ทางตะวันออกเฉียงใต้มีอุณหภูมิสูงกว่าปกติ ตั้งแต่เดือนกุมภาพันธ์ 2019 - 2020 อุณหภูมิเฉลี่ยรายเดือนในเยอรมนีอยู่ในช่วงต่ําสุดที่ 3.3 ° C (37.9 ° F) ในเดือนมกราคม 2020 จนถึงสูงสุด 19.8 ° C (67.6 ° F) ในเดือนมิถุนายน 2019 ปริมาณน้ําฝนรายเดือนเฉลี่ยอยู่ระหว่าง 30 ลิตรต่อตารางเมตรในเดือนกุมภาพันธ์และเมษายน 2019 ถึง 125 ลิตรต่อตารางเมตรในเดือนกุมภาพันธ์ 2020 ชั่วโมงแสงแดดเฉลี่ยรายเดือนอยู่ระหว่าง 45 ในเดือนพฤศจิกายน 2019 ถึง 300 ในเดือนมิถุนายน 2019 อุณหภูมิสูงสุดที่เคยบันทึกไว้ในเยอรมนีคือ 42.6 ° C เมื่อวันที่ 25 กรกฎาคม 2019 ในเมืองลินเกน และอุณหภูมิต่ําสุดคือ −37.8 ° C เมื่อวันที่ 12 กุมภาพันธ์ 1929 ในเมืองโวห์นซาค ความหลากหลายทางชีวภาพ ในปี 2008 อาณาเขตของประเทศเยอรมนีสามารถแบ่งสภาพพื้นดินได้โดยแบ่งเป็นพื้นที่ทํากิน (34%) ป่าไม้ (30.1%) ทุ่งหญ้าถาวร 11.8% พืชและสัตว์ในเยอรมนีส่วนใหญ่เป็นพืชและสัตว์ในยุโรปกลางโดยต้นไม้ส่วนใหญ่ก็จะเป็น เบิร์ช, โอ๊ก และต้นไม้ผลัดใบอื่น ๆ ที่พบตามพื้นก็จะเป็น มอสส์, เฟิร์น, คอร์นฟลาวเวอร์, เห็ดรา สัตว์ป่าก็จะเป็น กวาง, หมูป่า, แพะภูเขา, หมาจิ้งจอกแดง, แบดเจอร์ยุโรป, กระต่ายป่าและอาจมีบีเวอร์บริเวณชายแดนประเทศโปแลนด์ด้วย:ซึ่งคอร์นฟลาวเวอร์สีฟ้าเคยเป็นดอกไม้ประจําชาติด้วย เยอรมนีมีอุทยานแห่งชาติ 16 แห่ง รวมถึงเขตสงวนชีวมณฑล 17 แห่ง และสวนสัตว์มากถึง 400 แห่ง สวนสัตว์เบอร์ลิน (Zoologischer Garten Berlin) เป็นสวนสัตว์ที่เก่าแก่และมีชื่อเสียงที่สุดในเยอรมนี เปิดบริการมาตั้งแต่ ค.ศ. 1844 และได้รับการยอมรับให้เป็นสวนสัตว์ที่มีความหลากหลายของสิ่งมีชีวิตมากที่สุดในโลก การเมืองการปกครอง การรวมประเทศในปี 1990 นั้น เสมือนเป็นการผนวกประเทศเยอรมนีตะวันออกเข้าเป็นส่วนหนึ่งของประเทศเยอรมนีตะวันตก ดังนั้นระบบระเบียบการปกครองทั้งหมดในประเทศเยอรมนีใหม่นี้ จึงยึดเอาระบบระเบียบเดิมของเยอรมนีตะวันตกมาทั้งหมด กฎหมายสูงสุดหรือรัฐธรรมนูญของประเทศเยอรมนีเรียกว่า กรุนด์เกเซ็ทท์ (Grundgesetz) หรือแปลอย่างตรงตัวได้ว่า "กฎหมายพื้นฐาน" ถูกบัญญัติขึ้นในปี 1949 เพื่อใช้เป็นรัฐธรรมนูญของประเทศเยอรมนีตะวันตก การแก้ไขกฎหมายฉบับนี้จําเป็นต้องได้รับเสียงอย่างน้อยสองในสามจากที่ประชุมร่วมสองสภาและ อย่างไรก็ตาม บทบัญญัติเกี่ยวกับสิทธิขั้นพื้นฐาน, การแยกใช้อํานาจ, โครงสร้างสหพันธ์ และสิทธิในการต่อต้านความพยายามล้มล้างมิอาจถูกแก้ไขได้ รัฐสมาชิกตามรัฐธรรมนูญ ประเทศเยอรมนีประกอบด้วยสิบหก รัฐ () ในจํานวนนี้ เบอร์ลินและฮัมบวร์ค มีสถานะเป็นนครรัฐ () ในขณะที่ เบรเมิน เป็นรัฐที่ประกอบด้วยสองนครรัฐคือเบรเมินและเบรเมอร์ฮาเฟิน ในขณะที่อีกสิบสามรัฐที่เหลือ มีสถานะเป็นธรารัฐ () ทุกรัฐมีรัฐบาลท้องถิ่นเป็นของตนเอง สามารถตรากฎหมายและจัดเก็บภาษีเองตามกรอบของรัฐธรรมนูญแห่งสหพันธ์ฯ ฝ่ายบริหาร ประธานาธิบดีสหพันธ์ (Bundespräsident) เป็นตําแหน่งประมุขแห่งรัฐ ได้รับเลือกจากที่ประชุมใหญ่สหพันธ์ (Bundesversammlung) ซึ่งประกอบด้วยสมาชิกสภาสหพันธ์ (Bundestag) และสมาชิกคณะมนตรีสหพันธ์ (Bundesrat) ประธานาธิบดีทําหน้าที่เป็นตัวแทนของสหพันธ์ ประธานาธิบดีคนปัจจุบันคือฟรังโก-วอลเตอร์ สไตน์ไมเออร์ ตําแหน่งนายกรัฐมนตรีสหพันธ์ () เป็นตําแหน่งหัวหน้ารัฐบาล เป็นผู้ใช้อํานาจบริหาร หัวหน้ารัฐบาลคนปัจจุบันคือ โอลัฟ ช็อลทซ์ กระทรวงแห่งรัฐบาลสหพันธ์ รัฐบาลสหพันธ์ของประเทศเยอรมนีประกอบด้วย 14 กระทรวง และสํานักนายกรัฐมนตรีสหพันธ์ ฝ่ายนิติบัญญัติ อํานาจนิติบัญญัติเป็นของรัฐสภาซึ่งประกอบไปด้วย สภาผู้แทนราษฎร (Bundestag) ทําหน้าที่เป็นสภาล่าง สมาชิกสภามาจากการเลือกตั้งโดยตรง และคณะมนตรีสหพันธ์ (Bundesrat) เป็นสภาผู้แทนรัฐทั้งสิบหกของสหพันธ์ ทําหน้าที่เป็นสภาสูง ระบบพรรคการเมืองของเยอรมนีมีเพียงสองพรรคการเมืองหลักคือพรรคสหภาพประชาธิปไตยคริสเตียน (CDU) และพรรคประชาธิปไตยสังคมแห่งเยอรมนี (SPD) โดยจนถึงปัจจุบันนายกรัฐมนตรีมาจากเพียงสองพรรคนี้ อย่างไรก็ตาม ก็มีพรรคที่เล็กกว่าซึ่งมีบทบาทสําคัญอย่างพรรคประชาธิปไตยเสรี (FDP) และกลุ่มพันธมิตร 90/กรีน (Bündnis 90/Die Grünen) ซึ่งมักเข้าเป็นพรรคร่วมรัฐบาลในรัฐบาลผสม ฝ่ายตุลาการ เยอรมนีมีระบบกฎหมายแพ่งที่อิงกฎหมายโรมันและกฎหมายเจอร์แมนิกบางส่วนภายใต้ศาลรัฐธรรมนูญสหพันธ์ (Bundesverfassungsgericht) ระบบศาลสูงสุดแบ่งออกเป็นห้าศาลซึ่งมีมีความเชี่ยวชาญเฉพาะด้านทั้งในคดีแพ่งและคดีอาญา ได้แก่ คือศาลาศาลยุติธรรมสหพันธ์, ศาลแรงงานสหพันธ์, ศาลสังคมสหพันธ์, ศาลาการคลังสหพันธ์ และศาลปกครองสหพันธ์ เยอรมนีมีอัตราการฆาตกรรมต่ํา โดยมีการฆาตกรรม 1.18 ครั้งต่อ 100,000 คน ณ ปี 2016 และในปี 2018 อัตราการเกิดอาชญากรรมโดยรวมลดลงสู่ระดับต่ําสุดนับตั้งแต่ปี 1992 ความสัมพันธ์กับต่างประเทศ ภาพรวม เยอรมนีมีเครือข่ายคณะทูต 227 แห่งในต่างประเทศ และรักษาความสัมพันธ์กับประเทศต่าง ๆ มากกว่า 190 ประเทศ เยอรมนีเป็นสมาชิกของ เนโท, องค์การเพื่อความร่วมมือและการพัฒนาทางเศรษฐกิจ, กลุ่ม 8, กลุ่ม 20, ธนาคารโลก และ กองทุนการเงินระหว่างประเทศ เยอรมนีมีบทบาทที่ทรงอิทธิพลในสหภาพยุโรปตั้งแต่เริ่มก่อตั้ง และยังคงเป็นพันธมิตรที่เข้มแข็งกับฝรั่งเศสและประเทศเพื่อนบ้านทั้งหมดมาตั้งแต่ปี 1990 เยอรมนีส่งเสริมการสร้างเครื่องมือทางการเมือง เศรษฐกิจ และความมั่นคงของยุโรปที่เป็นอันหนึ่งอันเดียวกันมากขึ้น รัฐบาลของเยอรมนีและสหรัฐอเมริกาเป็นพันธมิตรทางการเมืองที่ใกล้ชิด ความสัมพันธ์ทางวัฒนธรรมและผลประโยชน์ทางเศรษฐกิจได้สร้างความผูกพันระหว่างสองประเทศ นโยบายการพัฒนาของเยอรมนีเป็นเขตอิสระของนโยบายต่างประเทศ จัดทําโดยกระทรวงความร่วมมือทางเศรษฐกิจและการพัฒนาแห่งสหพันธรัฐและดําเนินการโดยองค์กรที่ดําเนินการ รัฐบาลเยอรมนีมองว่านโยบายการพัฒนาเป็นความรับผิดชอบร่วมกันของประชาคมระหว่างประเทศ เยอรมนียังเป็นชาติผู้บริจาคเงินช่วยเหลือประเทศอื่น ๆ รายใหญ่เป็นอันดับสองของโลกในปี 2019 รองจากสหรัฐอเมริกา ความสัมพันธ์กับสหภาพยุโรป ประเทศเยอรมนีกับประเทศฝรั่งเศส มีบทบาทเป็นผู้นําของสหภาพยุโรป และกําลังมุ่งหน้าสู่การรวมการเมืองการปกครองของแต่ละประเทศสมาชิก มาขึ้นกับสหภาพยุโรปมากขึ้น หลังจากแพ้สงครามโลกครั้งที่ 2ในยุคนาซีเยอรมนี เยอรมนีพยายามไม่ยุ่งเกี่ยวกับความขัดแย้งทางการทหารของประเทศอื่นมากนัก พฤติกรรมนี้เริ่มเปลี่ยนแปลงในปี 1999 เมื่อเยอรมนีตัดสินใจส่งทหารเข้าร่วมสงครามคอซอวอ เยอรมนีและฝรั่งเศสยังเป็นประเทศหลักที่คัดค้านการรุกรานประเทศอิรักของสหรัฐในปี 2003 ปัจจุบัน เยอรมนีกําลังพยายามเข้าเป็นสมาชิกถาวรของคณะมนตรีความมั่นคงแห่งสหประชาชาติ เช่นเดียวกับ ญี่ปุ่น และ บราซิล ความสัมพันธ์กับประเทศไทย การทูต ในสมัยที่เยอรมนียังคงแยกเป็นรัฐเสรีหลายรัฐ ได้มีรัฐสําคัญอย่างปรัสเซียที่จัดตั้งจัดตั้งคณะทูตสันถวไมตรีแห่งปรัสเซียมายังสยาม โดยมีหัวหน้าคณะทูตคือ เคานท์ ซู ออยเลนบวร์ก พร้อมคณะ ซึ่งประกอบด้วยนักวิทยาศาสตร์กับชาวเยอรมันผู้เชี่ยวชาญสาขาต่าง ๆ โดยเดินทางมาถึงสยาม ณ วันที่ 22 พฤศจิกายน พ.ศ. 2405 ซึ่งตรงกับรัชสมัยของพระบาทสมเด็จพระจอมเกล้าเจ้าอยู่หัว การเจรจาการค้าพระราชไมตรี ด้านการค้าและการเดินเรือระหว่างสองประเทศเริ่มขึ้นในวันที่ 6 มกราคม พ.ศ. 2406 โดยมีเจ้าฟ้ากรมหลวงวงศาธิราชสนิท เป็นหัวหน้าคณะเจรจาฝ่ายไทย ซึ่งทางปรัสเซียไม่มีนโยบายล่าอาณานิคมในแถบเอเชียอาคเนย์ การเจรจาเสร็จสิ้นและลงนามสัญญา ณ วันที่ 7 กุมภาพันธ์ พ.ศ. 2406 โดยสัญญาระบุถึงการปฏิบัติไมตรีต่อกัน ต่อมาในปี พ.ศ. 2422 ได้มีการตั้งสถานทูตไทย ณ กรุงเบอร์ลิน และ พ.ศ. 2431 ได้มีการเลื่อนระดับสถานกงสุลเยอรมนีขึ้นเป็นสถานอัครราชทูตเยอรมนี ณ กรุงเทพมหานคร การเมือง เศรษฐกิจและการค้า การท่องเที่ยว กองทัพ บุนเดิสแวร์ () คือชื่อเรียกกองทัพปัจจุบันของเยอรมนี แบ่งออกเป็นสามเหล่าคือ กองทัพบก (Heer) กองทัพเรือ (Marine) และกองทัพอากาศ (Luftwaffe) กองทัพเยอรมันมีงบประมาณมากเป็นอันดับเก้าของโลก ในปี 2015 งบประมาณทหารของเยอรมนีอยู่ที่ 32.9 พันล้านยูโรซึ่งคิดเป็น 1.2% ของจีดีพีของประเทศ ซึ่งต่ํากว่าเป้าหมายของนาโต้ 2% ในปี 2015 บุนเดิสแวร์มีกองกําลังทหารถึง 178,000 นายและมีทหารอาสาอีก 9,500 นาย และในปี 2001 เยอรมนียังมีการส่งทหารออกไปปฏิบัติภารกิจนอกประเทศด้วยซึ่งเป็นทหารทั้งผู้หญิงและผู้ชาย โดยทหารผู้หญิงนั้นมีประมาณ 19,000 นายที่ประจําการอยู่ในกองทัพ และในปี 2014 ได้มีการอ้างอิงจาก SIPRI ว่าประเทศเยอรมนีมีการส่งทหารไปปฏิบัติภารกิจในต่างประเทศมากเป็นอันดับ4ของโลก แต่ถ้าหากไม่มีสงครามหรือการก่อการร้าย บุนเดิสแวร์จะได้รับคําสั่งจากรัฐมนตรีว่าการกระทรวงกลาโหมให้ปกป้องนายกรัฐมยตรีหรือบุคคลสําคัญ บทบาทของบุนเดิสแวร์ได้มีการระบุไว้ในรัฐธรรมนูญเยอรมนีว่ามีเพื่อปกป้องและป้องกันประเทศเท่านั้น อย่างไรก็ตาม ศาลรัฐธรรมนูญสหพันธ์ได้วินิจฉัยบทบัญญัติดังกล่าวไว้ในปี 1994 ว่าการปกป้องในที่นี้ไม่ได้หมายถึงแค่การปกป้องอาณาเขตและดินแดนของประเทศเยอรมนีเท่านั้น แต่ยังรวมไปถึงปฏิกิริยาหรือวิกฤติความขัดแย้งจากต่างประเทศหรือที่อื่น ๆ บนโลกที่อาจกว้างขึ้นจนอาจมีผลต่อความมั่นคงของประเทศเยอรมนีได้ ในเดือนมกราคมปี 2015 กองทัพเยอรมันมีกองกําลังประจําการอยู่ในต่างประเทศประมาณ 2,370 นาย ซึ่งเป็นส่วนหนึ่งของกองกําลังรักษาความสงบระหว่างประเทศรวมถึงกองกําลังของบุนเดิสแวร์เช่น ในกองทัพนาโต้ที่ปฏิบัติภารกิจในประเทศอิรัก, ประเทศอัฟกานิสถานและประเทศอุซเบกิสถานจํานวน 850 นาย และทหารเยอรมันในประเทศคอซอวอ 670 นาย และกองกําลังร่วมด้วย UNIFIL ในประเทศเลบานอน 120 นาย จนในปี 2011 การรับราชการทหารเป็นสิ่งจําเป็นสําหรับผู้ชายที่มีอายุ 18 ปี และมีหน้าที่รับราชการทหารเป็นเวลา 6 เดือน ส่วนผู้ที่ไม่อยากเป็นทหารสามารถเลือกเป็น Zivildienst (การบริการประชาชน) เป็นเวลา 6 เดือนได้ หรืออาจเป็นทหารอาสา 6 ปี หรือการบริการฉุกเฉินเช่นแผนกดับเพลิงหรือกาชาด เศรษฐกิจ ประเทศเยอรมนีมีผลิตภัณฑ์มวลรวมในประเทศ (จีดีพี) เป็นอันดับสี่ของโลกถัดจากสหรัฐ จีน และญี่ปุ่น เยอรมนียังเป็นประเทศที่มีการส่งออกเป็นอันดับสามของโลก รองจากสหรัฐ และประเทศจีน ปัญหาทางเศรษฐกิจที่สําคัญคืออัตราการจ้างงาน บริษัทในเยอรมันที่มีธุรกิจไปทั่วโลก อย่างเช่น เมอร์เซเดส-เบนซ์ บีเอ็มดับเบิ้ลยู ปอร์เช่ โฟล์กสวาเกน เอาดี้ มายบัค ซีเมนส์ อลิอันซ์ เป็นต้น มีตลาดหลักทรัพย์ในประเทศ 8 แห่งโดยมีตลาดหลักทรัพย์แฟรงค์เฟิร์ตเป็นตลาดหลักทรัพย์ที่ใหญ่ที่สุดของประเทศ และเป็นหนึ่งในตลาดหลักทรัพย์ที่ใหญ่ที่สุดในโลก เยอรมนีเป็นผู้ส่งออกที่ใหญ่ที่สุดของโลกในปี 2002 ถึง 2008 และได้ทําการค้าตลาดร่วมกับจีนในปี 2009 และปัจจุบันผู้ส่งออกใหญ่เป็นอันดับสองและสร้างดุลการค้าใหญ่ ภาคบริการในรอบ 70% ของจีดีพี รวมอุตสาหกรรม 29.1%, 0.9% และภาคการเกษตร ผลิตภัณฑ์ของประเทศเยอรมนีส่วนใหญ่อยู่ในด้านวิศวกรรมโดยเฉพาะในอุตสาหกรรมรถยนต์ สินค้าส่งออก 10 อันดับแรกของเยอรมนี ได้แก่ ยานพาหนะ เครื่องจักร สินค้าเคมี ผลิตภัณฑ์อิเล็กทรอนิกส์ อุปกรณ์ไฟฟ้า ยา อุปกรณ์ขนส่ง โลหะพื้นฐาน ผลิตภัณฑ์อาหาร ยางและพลาสติก เยอรมนีเป็นส่วนหนึ่งของตลาดเดียวในยุโรปซึ่งมีผู้บริโภคมากกว่า 450 ล้านคน ในปี 2017 เศรษฐกิจประเทศคิดเป็น 28% ของเศรษฐกิจยูโรโซนตามกองทุนการเงินระหว่างประเทศ เยอรมนีใช้สกุลเงินทั่วไปของยุโรปนั่นคือยูโร นโยบายการเงินของประเทศถูกกําหนดโดยธนาคารกลางยุโรปซึ่งมีสํานักงานใหญ่ในแฟรงค์เฟิร์ต การวิจัยและพัฒนาเป็นส่วนสําคัญของเศรษฐกิจเยอรมนี ในปี 2018 เยอรมนีอยู่ในอันดับ 4 ของโลกในแง่ของจํานวนผลงานวิจัยทางวิทยาศาสตร์และวิศวกรรมที่ได้รับการตีพิมพ์ และเยอรมนีอยู่ในอันดับที่ 9 ในดัชนีนวัตกรรมระดับโลกในปี 2019 และ 2020 การท่องเที่ยว เยอรมนีเป็นประเทศที่มีผู้ท่องเที่ยวเข้ามามากเป็นอันดับเก้าของโลก ณ ปี 2017 โดยมีการเดินทางเข้าประเทศถึง 37.4 ล้านครั้ง เบอร์ลินกลายเป็นเมืองปลายทางที่มีนักท่องเที่ยวมากที่สุดเป็นอันดับสามของยุโรป การท่องเที่ยวสร้างรายได้ให้กับเยอรมนีมากกว่า 105.3 พันล้านยูโรต่อจีดีพีรวมของเยอรมนี และยังส่งผลในเชิงบวกในการกระตุ้นให้มีการจ้างงานเพิ่มถึง 4.2 ล้านตําแหน่ง สถานที่ยอดนิยมของเยอรมนี ได้แก่ มหาวิหารโคโลญ ประตูเมืองบรันเดนบูร์ก พระราชวัง Reichstag Dresden Frauenkirche ปราสาทน็อยชวานชไตน์ ปราสาทไฮเดิลแบร์ค และสวนสนุกและรีสอร์ท Europa-Park ใกล้เมืองไฟรบวร์คอิมไบรส์เกา เป็นรีสอร์ทสวนสนุกที่ได้รับความนิยมมากเป็นอันดับสองของยุโรป โครงสร้างพื้นฐาน การคมนาคม และโทรคมนาคม ถนน 650,000 กิโลเมตร ราง 41,315 กิโลเมตร ลําน้ําและชายฝั่ง 7,500 กิโลเมตร ท่าอากาศยาน 58 ท่า ทางรถไฟขนาดราง 1.435 เมตร ระยะทาง 41,315 กิโลเมตร ติดระบบรถไฟฟ้า 19,857 กิโลเมตร ผู้โดยสาร 19,500 ล้านเที่ยว สินค้า 415.4 ล้านตันต่อปี รถจักร 7,734 คัน รถ DMU (ดีเซลราง) และ EMU (รถไฟฟ้าราง) 15,762 คัน เยอรมนีเป็นศูนย์กลางการคมนาคมการขนส่งในทวีปยุโรปเนื่องจากตั้งอยู่ตรงกลางของทวีปเช่นเดียวกับประเทศเพื่อนบ้านในยุโรปตะวันตกเส้นทางและเครือข่ายถนนของเยอรมนีนั้นเรียกได้ว่าเป็นประเทศในกลุ่มที่มีเส้นทางคมนาคมที่หนาแน่นที่สุดในโลก มีมอเตอร์เวย์ออโตบาห์นที่มีขนาดใหญ่เป็นอันดับสามของโลกและเป็นที่ทราบกันดีว่าถนนเส้นนี้ไม่มีการจํากัดความเร็ว เยอรมนีได้มีการจัดตั้งเครือข่ายรถไฟความเร็วสูงที่ชื่ออินเตอร์ซิตี-เอ็กซ์เพรสซึ่งจะวิ่งผ่านเมืองสําคัญ ๆ ในเยอรมันและในประเทศเพื่อนบ้านอื่น ๆ ด้วยความเร็วประมาณ 300 กิโลเมตรต่อชั่วโมง ทางรถไฟของเยอรมันได้รับเงินสนับสนุนจากรัฐบาลซึ่งมีเงินสนับสนุนมากถึง 17 พันล้านยูโรในปี 2014 ท่าอากาศยานที่ใหญ่ที่สุด ได้แก่ ท่าอากาศยานนานาชาติแฟรงก์เฟิร์ต และท่าอากาศยานนานาชาติมิวนิกและมีสายการบินที่ใหญ่ที่สุดคือลุฟต์ฮันซาและยังมีสนามบินอื่น ๆ อีกด้วยเช่นท่าอากาศยานเบอร์ลินเชอเนอเฟ็ลท์ และท่าอากาศยานฮัมบวร์ค และยังมีท่าเรือฮัมบวร์คที่เป็นท่าเรือที่คอนเทนเนอร์ที่ใหญ่ที่สุดของเยอรมนีและใหญ่เป็นอันดับ 17 ของโลก พลังงาน ในปี 2015 เยอรมนีเป็นประเทศที่ใช้พลังงานมากเป็นอันดับ 7 ของโลก รัฐบาลตกลงที่จะยุติโรงไฟฟ้านิวเคลียร์ทั้งหมดภายในปี 2021 ตอบสนองความต้องการพลังงานของประเทศโดยใช้แหล่งพลังงานหมุนเวียน 40% เยอรมนียึดมั่นในความตกลงปารีสและสนธิสัญญาอื่น ๆ อีกหลายฉบับที่ส่งเสริมความหลากหลายทางชีวภาพ โดยเน้นการปล่อยมลพิษต่ํา และการจัดการน้ําที่ดี อัตราการรีไซเคิลในครัวเรือนของประเทศอยู่ในกลุ่มที่สูงที่สุดในโลกประมาณ 65% การปล่อยแก๊สเรือนกระจกต่อหัวของประเทศนั้นสูงเป็นอันดับ 9 ในสหภาพยุโรปในปี 2018 หลายปีที่ผ่านมา นโยบายการเปลี่ยนแปลงด้านพลังงานของเยอรมนี (Energiewende) เป็นการเคลื่อนไหวที่ได้รับการยอมรับสู่เศรษฐกิจที่ยั่งยืนโดยใช้วิธีการประหยัดพลังงานและพลังงานหมุนเวียน วิทยาศาสตร์ และเทคโนโลยี เยอรมนีมีนักวิจัยที่โดดเด่นในสาขาวิทยาศาสตร์ต่าง ๆ ที่ได้รับรางวัลโนเบลถึง 103 รางวัล เช่น ผลงานของอัลเบิร์ต ไอน์สไตน์ และมักซ์ พลังค์ ถือเป็นรากฐานสําคัญของฟิสิกส์ยุคใหม่ และได้ถูกพัฒนาต่อมาโดยผลงานของแวร์เนอร์ ไฮเซินแบร์ค, แฮร์มัน ฟ็อน เฮ็ล์มฮ็อลทซ์, โยเซฟ ฟอน เฟราน์โฮเฟอร์, การีเอิล ดานีเอิล ฟาเรินไฮท์ และวิลเฮล์ม คอนราด เรินต์เกน ผู้ค้นพบรังสีเอกซ์ ความสําเร็จนี้ทําให้เขาได้รับรางวัลโนเบลสาขาฟิสิกส์ในปี 1901 นักวิศวกรรมการบินอวกาศชื่อ แวร์นแฮร์ ฟ็อน เบราน์ ผู้พัฒนาจรวดในยุคแรกและต่อมาเป็นสมาชิกสําคัญของนาซาและพัฒนาจรวด Saturn V Moon ซึ่งปูทางสําหรับความสําเร็จของโครงการอะพอลโล งานของ ไฮน์ริช แฮทซ์ ในด้านรังสีแม่เหล็กไฟฟ้าเป็นความรู้ที่สําคัญในการพัฒนาโทรคมนาคมสมัยใหม่ ผ่านการก่อสร้างห้องปฏิบัติการแรกที่มหาวิทยาลัยซิกใน 1879 ของเขา, Wilhelm Wundt เป็นเครดิตกับสถานประกอบการของจิตวิทยาเป็นอิสระเชิงประจักษ์ วิทยาศาสตร์ อเล็คซันเดอร์ ฟ็อน ฮุมบ็อลท์ ในฐานะนักวิทยาศาสตร์ธรรมชาติและ explorer เป็นพื้นฐานเพื่อชีวภูมิศาสตร์ การนําเข้าและส่งออกของเยอรมนีในปี 2010 จัดว่าอยู่ในทิศทางที่ดี มีการขยายตัวเพิ่มขึ้นอย่างต่อเนื่อง โดยการนําเข้า มีมูลค่ารวมมากกว่า 800,000 ล้านยูโร ส่วนการส่งออกขยายตัวเพิ่มขึ้นประมาณ 18% คิดเป็นมูลค่ารวมประมาณ 950,000 ล้านยูโร โดยในจํานวนนี้ 95% ส่งออกไปยังตลาดยุโรป และกว่า 11% ส่งออกไปยังตลาดเอเชีย โดยเฉพาะจีน ซึ่งมีสัดส่วนเพิ่มขึ้นเป็น 5.5%ของการส่งออกทั้งหมด นอกจากนี้ ในช่วงปี 2009-10 อุตสาหกรรมยานยนต์ของเยอรมนีปรับตัวดีขึ้นมาก เนื่องจากการสั่งซื้อจากต่างประเทศเพิ่มสูงขึ้น โดยเฉพาะจากจีน โดยในปี 2010 เยอรมนีส่งออกรถเพิ่มขึ้น 24% และการผลิตรถยนต์ในประเทศเพิ่มขึ้น 12% การศึกษา การศึกษาภาคบังคับเริ่มตั้งแต่อายุ 6-18 ปี รวมทั้งหมด 12 ปี ซึ่งนักเรียนจําเป็นต้องเรียนหลักสูตรภาคบังคับอย่างน้อย 9 ปี (ในบางรัฐ 10 ปี) หลังจากนั้นนักเรียนสามารถเลือกเรียนหลักสูตรสายอาชีพหรือฝึกงานซึ่งเป็นการเรียนแบบไม่เต็มเวลาได้ โรงเรียนเอกชนในเยอรมนีมีไม่กี่แห่งที่ดําเนินการโดยนักสอนศาสนา โรงเรียนส่วนใหญ่เป็นโรงเรียนรัฐบาล เรียนฟรีไม่ต้องเสียค่าเล่าเรียน หนังสือและตําราเรียนมักมีให้นักเรียนยืมไม่ต้องซื้อ แต่ถ้าจําเป็นต้องใช้ของส่วนตัวก็จะให้ผู้ปกครองบริจาคเงินตามกําลังทรัพย์ที่มี เมื่อนักเรียนมีอายุ 6 ปี จะเข้าเรียนชั้นประถมศึกษาเป็นเวลา 4 ปี หลังจากจบประถมศึกษาแล้วจึงศึกษาต่อในระดับมัธยมศึกษา แบ่งเป็น 4 ประเภทได้แก่: Secondary General School (Houptschule) เป็นโรงเรียนมัธยมศึกษาที่ให้การศึกษาวิชาพื้นฐานทั่วไป และวิชาแนะนําวิชาชีพ หลังจบนักเรียนจะได้รับใบประกาศนียบัตรเพื่อเป็นประตูสู่การศึกษาสายวิชาชีพ, Intermediate School (Realschule) เป็นโรงเรียนที่อยู่ระหว่างโรงเรียนมัธยมศึกษาที่ให้การศึกษาวิชาพื้นฐานทั่วไป (Secondary General School) กับโรงเรียนมัธยมศึกษาที่เน้นวิชาการ (Grammar School) หลักสูตรส่วนใหญ่จะเน้น วิชาพื้นฐานทั่วไป หลังจบหลักสูตร 6 ปี แล้วจะได้ประกาศนียบัตรเพื่อศึกษาต่อไปในระดับที่สูงขึ้น เช่น โรงเรียนอาชีวะที่ต้องเรียนเต็มเวลา, Grammar School (Gymnasium) เป็นการศึกษาระดับมัธยมศึกษา 9 ปี เป็นการเรียนการสอนที่เน้นวิชาการ และเมื่อเรียนในระดับ เกรด 11-13 วิธีการเรียนจะแบ่งเป็นการเลือกกลุ่มวิชา (Course) ที่ถนัดเพื่อเน้นบางสาขาวิชาโดยเฉพาะ เพื่อเตรียมตัวเข้าเรียนมหาวิทยาลัย และสุดท้าย Comprehensive School (Gesamtshule) เป็นการผสมผสานการเรียนการสอนของโรงเรียนมัธยมทั้ง 3 ประเภทเข้าด้วยกัน นักเรียนเริ่มเรียนตั้งแต่เกรด 5-10 และจะเริ่มเรียนวิชาเฉพาะทาง ในระดับเกรด 7 ระดับอุดมศึกษาหรือมหาวิทยาลัยของเยอรมนีจะแบ่งสถาบันออกเป็น 3 ประเภทหลัก (จําแนกตามสาขาวิชา) ได้แก่ 1. มหาวิทยาลัยทั่วไป (Universitäten): เป็นการเรียนการสอนหลักสูตรทั่วไปเช่นเดียวกับประเภทอื่น ๆ โดยมีสาขาวิชาที่หลากหลายเช่น สังคมศาสตร์ การสื่อสาร ภาษา 2. มหาวิทยาลัยทางด้านวิทยาศาสตร์ประยุกต์ (Fachhochschulen): จะเน้นไปทางการปฏิบัติและประยุกต์ใช้รูปแบบการเรียนการสอนที่มีการมอบหมายงานให้ลงมือทําจริงในสถานที่จริงทั้งภายในมหาวิทยาลัยหรือบริษัทที่เกี่ยวข้อง มุ่งเน้นไปที่สาขาวิชาสารสนเทศ, วิศวกรรมศาสตร์, เทคโนโลยี, ธุรกิจ, สังคมศาสตร์,การออกแบบ, ศึกษาศาสตร์, พยาบาลศาสตร์ และวิทยาศาสตร์ 3. มหาวิทยาลัยทางด้านศิลปศาสตร์ ดนตรี และภาพยนตร์ (Kunst- und Musikhochschulen): มหาวิทยาลัยทางด้านศิลปศาสตร์ ดนตรี และภาพยนตร์ได้จัดสรรรูปแบบการเรียนการสอนที่มีความเป็นอิสระที่สุดให้กับนักเรียนนักศึกษา ซึ่งกระบวนการเรียนที่มหาวิทยาลัยวางไว้ก็จะสามารถส่งเสริมความคิดสร้างสรรค์ของผู้เรียน ก่อนเข้าศึกษาผู้สมัครอาจจะต้องทําแบบทดสอบความถนัดเพื่อพิสูจน์ความสามารถทางศิลปะของตัวเองในสาขาที่เลือกเรียนก่อน วิชาที่เปิดสอนจะค่อนข้างมีความหลากหลาย ไม่ว่าจะเป็นวิจิตรศิลป์, การออกแบบเชิงแฟชั่น, ภาพยนตร์, ดนตรี ไปจนถึงการออกแบบเชิงกราฟิก สาธารณสุข ระบบโรงพยาบาลของเยอรมนีที่เรียกว่า Krankenhäuser มีมาตั้งแต่ยุคกลาง และในปัจจุบัน เยอรมนีมีระบบการดูแลสุขภาพแบบองค์รวมที่เก่าแก่ที่สุดในโลก สืบเนื่องมาจากกฎหมายทางสังคมของ Bismarck ในยุค 1880 นับตั้งแต่ทศวรรษ 1880 การปฏิรูปและข้อกําหนดต่าง ๆ ได้ทําให้ระบบการดูแลสุขภาพมีความสมดุล ประชากรได้รับการคุ้มครองโดยแผนประกันสุขภาพที่กําหนดโดยกฎเกณฑ์ โดยมีเกณฑ์ที่อนุญาตให้บางกลุ่มเลือกทําสัญญาประกันสุขภาพส่วนบุคคลได้ จากข้อมูลขององค์การอนามัยโลก ระบบการดูแลสุขภาพของเยอรมนีได้รับเงินสนับสนุนจากรัฐบาล 77% และทุนเอกชน 23% ในปี 2013 และ ในปี 2014 เยอรมนีมีค่าใช้จ่ายกว่า 11.3% ของจีดีพีทั้งหมดในการดูแลสุขภาพประชาชน เยอรมนีอยู่ในอันดับที่ 20 ของโลกในปี 2013 ในด้านอายุขัยโดยรวม โดยเพศชายที่ 77 ปี และเพศหญิงที่ 82 ปี และมีอัตราการเสียชีวิตของทารกแรกเกิดต่ํามาก (4 ต่อ 1,000 คน) ในปี 2019 สาเหตุหลักของการเสียชีวิตคือโรคหัวใจและหลอดเลือด อยู่ที่ 37% แต่โรคอ้วนในเยอรมนียังเป็นปัญหาด้านสุขภาพที่สําคัญ การศึกษาในปี 2014 พบว่าร้อยละ 52 ของประชากรชาวเยอรมันที่เป็นผู้ใหญ่มีน้ําหนักเกินหรือเป็นโรคอ้วน สวัสดิการ การประกันสังคมในประเทศเยอรมนี ถือเป็นแก่นสําคัญของระบบสังคมสงเคราะห์ ค.ศ 1883 มีการตรากฎหมายเกี่ยวกับการประกันภัยความเจ็บป่วยได้ ค.ศ 1884 มีกฎหมายประกันอุบัติเหตุ ค.ศ 1889 มีกฎหมายประกันทุพพลภาพและประกันผู้ชรา ทุกวันนี้ลูกจ้างจะได้รับการคุ้มครองตามกฎหมาย ในกรณีการจ่ายเงินประกันบํานาญได้มาจากการบํารุงของนายจ้าง ลูกจ้างและรัฐช่วยออกสะสมส่วนหนึ่ง อัตราเงินบํานาญขึ้นอยู่กับเงินรายได้หรือขึ้นอยู่กับเบี้ยประกันที่ชําระไป ข้าราชการรวมทั้งผู้พิพากษาและทหารมืออาชีพรับเงินบํานาญ ตามที่กฎหมายข้ารัฐการของหน่วยงานตนกําหนด ในกรณีที่มีการเจ็บป่วย ลูกจ้างทุกคนมีสิทธิได้รับค่าแรงงานเต็มอัตราเป็นเวลา 6 สัปดาห์ หลังจากนั้นบริษัทประกันเจ็บป่วยจะจ่ายเงินค่าป่วยไข้ให้อีกทั้ง 72 สัปดาห์ บริษัทประกันเจ็บป่วยนี้ต้องรับภาระค่ารักษาโรคทั่วไป ค่ารักษาโรคฟัน ค่ายาและค่าโรงพยาบาล ในกรณีที่มีอุบัติเหตุเนื่องจากการทํางาน ลูกจ้างจะได้รับเงินประกันอุบัติเหตุ และบํานาญที่จ่ายจะได้รับการจ่ายให้เป็นรายปี นับตั้งแต่วันที่ 1 เมษายน 1971 การประกันอุบัติเหตุตามกฎหมายได้ขยายรวมถึงนักศึกษา และนักเรียน เยอรมนีเป็นประเทศแรกที่ประสบความสําเร็จในการจัดหลักประกันด้านสังคมและสุขภาพให้แก่ประชาชนด้วยระบบประกันสังคมภาคบังคับ หลักการพื้นฐานของระบบการเมืองเยอรมันคือ ความเป็นอันหนึ่งอันเดียวกัน (Solidarity) การกระจายอํานาจและบทบาทหน้าที่ระหว่างหน่วยงานรัฐ (ส่วนกลาง ภูมิภาค) และเอกชน (Subsidiarity) และ การมีองค์กรร่วม (Corporatist organization) ระบบสุขภาพเองก็ตั้งอยู่บนพื้นฐานดังกล่าว ระบบบริการสุขภาพของเยอรมนีนั้น ภาครัฐมีบทบาทหลักในการสร้างกรอบกฎหมายในการควบคุม ในขณะที่การดําเนินงานนั้นกระจายให้องค์กรเอกชนเป็นผู้ดําเนินการ การปฏิรูปในเยอรมนีนั้นมุ่งเน้นการให้ประโยชน์กับประชาชนและสังคม การกําหนดให้มีกฎหมายประกันสุขภาพทําให้ประชาชนกลุ่มต่าง ๆ ได้รับประกันด้านสุขภาพแบบทั่วหน้า การปฏิรูปช่วงหลังที่มุ่งเน้นการควบคุมรายจ่ายนั้นก็เป็นความพยายามในการควบคุมพฤติกรรมของผู้ให้บริการและโรงพยาบาลเป็นหลัก เพื่อควบคุมไม่ให้รายจ่ายด้านสุขภาพนั้นเพิ่มมากกว่ารายได้ของประชาชน ประชากร ประชากรในเยอรมนีกระจายตัวอยู่แตกต่างกันมากในแต่ละภูมิภาคนั่นคือประมาณหนึ่งในสามของประชากรได้แก่ประมาณ 25 ล้านคน ใช้ชีวิตอยู่ใน 82 เมืองใหญ่ ส่วนอีก 50.5 ล้านคนอยู่ในชุมชนและเมืองที่มีประชากรระหว่าง 2,000 ถึง 100,000 คน นอกจากนั้นอีกประมาณ 6.4 ล้านคนอาศัยอยู่ในย่านที่มีประชากรไม่เกิน 2,000 คน บริเวณผู้อพยพเข้าในเบอร์ลิน ซึ่งขยายตัวอย่างรวดเร็วตั้งแต่การรวมประเทศเยอรมนี มีประชากรมากกว่า 4.3 ล้านคน ในเขตอุตสาหกรรมริมแม่น้ําไรน์ และรัวร์ ที่ซึ่งเมืองต่าง ๆ มักเหลื่อมล้ําเข้าหากัน เพราะไม่มีเส้นขีดคั่นอย่างชัดเจนนั้นมีประชากรมากว่า 11 ล้านคน กล่าวคือ 1,100 คนต่อตารางกิโลเมตร ภูมิภาคอันมีประชากรหนาแน่นดังกล่าวนี้แตกต่างจากอาณาบริเวณที่มีประชากรเบาบางมาก อาทิเช่น บริเวณอันกว้างใหญ่ของรัฐมาร์ค บรันเดนบวร์ก และเมคเคลนบวร์ก-ฟอร์พอมเฟิร์น เยอรมนีมีประชากรหนาแน่นถึง 230 คนต่อตารางกิโลเมตร เป็นประเทศที่มีความหนาแน่นมากแห่งหนึ่งในยุโรป แต่ก็มีความแตกต่างอย่างมากระหว่างบริเวณสหพันธ์ดั้งเดิม กับบริเวณอดีตสาธารณรัฐประชาธิปไตยเยอรมัน กล่าวคือในรัฐใหม่ของสหพันธ์ฯ และเบอร์ลินตะวันออกมีประชากรหนาแน่นถึง 140 คนต่อตารางกิโลเมตร ในขณะที่รัฐของสหพันธ์ฯ เดิม มีประชากรหนาแน่นถึง 267 คนต่อตารางกิโลเมตร เยอรมนีเป็นปลายทางการย้ายถิ่นฐานที่ได้รับความนิยมมากเป็นอันดับสองของโลกรองจากสหรัฐ ผู้อพยพส่วนใหญ่อาศัยอยู่ในเยอรมนีตะวันตกโดยเฉพาะในเขตเมือง จากจํานวนผู้อยู่อาศัยในประเทศ 18.6 ล้านคน (22.5%) เป็นผู้อพยพหรือผู้ย้ายถิ่นฐานบางส่วนในปี 2016 นอกจากนี้ ในปี 2015 กองประชากรของกรมเศรษฐกิจและสังคมแห่งสหประชาชาติระบุว่าเยอรมนีเป็นปลายทางของผู้อพยพระหว่างประเทศที่มีจํานวนสูงสุดเป็นอันดับสองของโลก ประมาณ 5% หรือ 12 ล้านคนจากทั้งหมด 244 ล้านคน ณ ปี 2018 เยอรมนีอยู่ในอันดับที่ 5 ในสหภาพยุโรปในแง่ของเปอร์เซ็นต์ของผู้อพยพในประชากรของประเทศที่ 12.9% เชื้อชาติ เยอรมัน 91.5% ตุรกี 2.4% อื่น ๆ 6.1% (ประกอบไปด้วยชาวกรีก อิตาลี โปแลนด์ รัสเซีย เซิร์บและโครแอต เป็นกลุ่มใหญ่) ภาษา ภาษาเยอรมันเป็นภาษาประจําชาติของเยอรมนี และยังเป็นหนึ่งใน 24 ภาษาทางการของสหภาพยุโรป และเป็นหนึ่งในสามภาษาของของคณะกรรมาธิการยุโรป ภาษาเยอรมันเป็นภาษาแรก ๆ ที่เริ่มพูดกันอย่างแพร่หลายในสหภาพยุโรป โดยมีเจ้าของภาษาประมาณ 100 ล้านคน ภาษาอื่น ๆ ที่ใช้กันในเยอรมนี ได้แก่ ภาษาเดนมาร์ก ภาษาเรนนิช ภาษาเซอร์เบียน ภาษาโรมานี ภาษาฟริเซียนเหนือ และภาษาแซเทอร์ลันด์ฟรีเซียน ภาษาเหล่านี้ได้รับการคุ้มครองโดยกฎบัตรยุโรปสําหรับภาษาในภูมิภาคหรือชนกลุ่มน้อยให้สามารถใช่ได้ในทวีปยุโรป นอกจากนี้ยังมีภาษาจากกลุ่มผู้อพยพที่ใช้มากที่สุด ได้แก่ ตุรกี อาหรับ เคิร์ด โปแลนด์ ภาษาบอลข่าน และรัสเซีย โดยทั่วไปแล้ว ชาวเยอรมันสามารถพูดได้หลายภาษา: 67% ของพลเมืองเยอรมันอ้างว่าสามารถสื่อสารด้วยภาษาต่างประเทศอย่างน้อยหนึ่งภาษา และ 27% สามารถสื่อสารได้อย่างน้อยสองภาษา ศาสนา การสํารวจสํามะโนประชากรของเยอรมันในปี 2011 แสดงให้เห็นว่าศาสนาคริสต์เป็นศาสนาที่ใหญ่ที่สุดในเยอรมนี โดย 66.8% ระบุว่าตนเองเป็นคริสเตียน 31.7% ประกาศว่าตนเองเป็นโปรเตสแตนต์ รวมทั้งสมาชิกของคริสตจักรอีแวนเจลิคัลในเยอรมนี (ซึ่งรวมถึงสหภาพลูเธอรัน) และคริสตจักรอิสระ (เยอรมัน: Evangelische Freikirchen); 31.2% ประกาศว่าตนเองเป็นชาวโรมันคาทอลิก และผู้นับถือออร์โธดอกซ์คิดเป็น 1.3% ตามข้อมูลจากปี 2016 คริสตจักรคาทอลิกและคริสตจักรอีแวนเจลิคัลอ้างว่ามีสมาชิก 28.5% และ 27.5% ตามลําดับ ศาสนาอิสลามเป็นศาสนาที่ใหญ่เป็นอันดับสองของประเทศ ในการสํารวจสํามะโนประชากรปี 2011 1.9% ของประชากรสํามะโน (1.52 ล้านคน) นับถืออิสลาม ชาวมุสลิมส่วนใหญ่เป็นชาวซุนนีและอาเลวีจากตุรกี แต่มีชาวชีอะห์ อามาดิยาส และนิกายอื่น ๆ จํานวนน้อย ศาสนาอื่นมีประชากรน้อยกว่าหนึ่งเปอร์เซ็นต์ของประชากรเยอรมนีทั้งหมด วัฒนธรรม วัฒนธรรมในเยอรมนีถูกกําหนดโดยกระแสทางปัญญาและกระแสนิยมในยุโรป ในอดีต เยอรมนีได้รับการขนานนามว่า Das Land der Dichter und Denker ('ดินแดนแห่งกวีและนักคิด') เนื่องจากบทบาทหลักที่นักเขียนและนักปรัชญาของเยอรมนีในการพัฒนาความคิดแบบตะวันตก ผลสํารวจความคิดเห็นทั่วโลกของ BBC เปิดเผยว่าวัฒนธรรมของเยอรมนีมีอิทธิพลเชิงบวกมากที่สุดในโลกในปี 2013 และ 2014 เยอรมนีเป็นที่รู้จักกันดีในเรื่องประเพณีเทศกาลพื้นบ้าน เช่น เทศกาลอ็อกโทเบอร์เฟสต์และเทศกาลคริสต์มาส ซึ่งรวมถึงการประกวดการแต่งกายคริสต์มาส ต้นคริสต์มาส เค้กสตอลเลน และงานรื่นเริงอื่น ๆ ในปี 2016 ยูเนสโก ได้ขึ้นทะเบียนสถานที่รวมถึงสิ่งที่จับต้องไม่ได้ 41 รายการให้เป็นมรดกโลก วันหยุดนักขัตฤกษ์ในเยอรมนีโดยมากจะกําหนดโดยแต่ละรัฐ และทุกวันที่ 3 ตุลาคมจะถือเป็นวันชาติมาตั้งแต่ปี 1990 โดยมีการเฉลิมฉลองเป็น Tag der Deutschen Einheit (German Unity Day) วรรณกรรม งานเขียนของชาวเยอรมันมีจุดเริ่มต้นมาตั้งแต่ยุคกลาง โดยมีนักเขียนที่มีความสามารถและสร้างผลงานออกมามากมาย งานวรรณกรรมมักเขียนด้วยภาษาเยอรมันเป็นภาษาหลัก และหลายเรื่องก็ถูกเขียนขึ้นโดยนักเขียนจากประเทศเพื่อนบ้านที่มีเชื้อสายเยอรมันได้แก่ ออสเตรีย และ สวิตเซอร์แลนด์ ในปัจจุบันวรรณกรรมเยอรมนียังคงยึดการใช้ภาษาเยอรมันเป็นหลัก แต่ก็มีการใช้ภาษาท้องถิ่นบ้าง งานเขียนมักสะท้อนถึงประวัติศาสตร์ประเทศ การทําสงคราม ความบอบช้ําหลังการพ่ายแพ้สงครามโลก และความรักวัยรุ่น นิยายแนวเสียดสีสังคมมีให้เห็นบ้างในปัจจุบันแต่ไม่มากนัก นักเขียนผู้มีอิทธิพลของศตวรรษที่ 20 ได้แก่ แกร์ฮาร์ท เฮาพท์มัน, โทมัส มันน์, แฮร์มัน เฮ็สเซอ, ไฮน์ริช เบิล และ กึนเทอร์ กรัส ตลาดหนังสือในเยอรมนีใหญ่เป็นอันดับสามของโลก รองจากสหรัฐอเมริกาและจีน สัปดาห์หนังสือแห่งชาติที่แฟรงก์เฟิร์ตมีความสําคัญที่สุดในโลกในแง่การค้าระหว่างประเทศ โดยมีประเพณีที่ยาวนานกว่า 500 ปี สัปดาห์หนังสือไลพ์ซิกก็ได้รับความนิยมเช่นกัน สถาปัตยกรรม สถาปัตยกรรมของเยอรมนีได้รับอิทธิพลจากวัฒนธรรมหลายชาติตั้งแต่ยุคโบราณ ผสมผสานเป็นสิ่งปลูกสร้างที่เป็นเอกลักษณ์ของตนเอง ในศตวรรษที่ 13 ศิลปะสไตล์โกธิค และสถาปัตยกรรมโรมาเนสก์ มีบทบาทหลักในงานก่อสร้าง แต่หลังจากการปฏิรูปนิกายโปรเตสแตนต์ ประเทศก็เริ่มได้รับอิทธิพลของศิลปะสไตล์ยุคเรเนสซองส์ ในศตวรรษที่ 17 เยอรมนีเริ่มมีการฟื้นฟูรูปแบบสถาปัตยกรรมในประเทศ โดยมีการประดับตกแต่งอาคารต่าง ๆ มากขึ้น เช่น วิหาร โบสถ์ ต่อมา ในศตวรรษที่ 18 ศิลปะสิ่งปลูกสร้างของอิตาลีและฝรั่งเศสในสไตล์โรโคโคมีบทบาทหลักในเยอรมนีก่อนจะลดลงตามลําดับในศตวรรษที่ 19 เมื่อลัทธินีโอคลาสสิคมีบทบาทในยุโรป ในปัจจุบัน รูปแบบสถาปัตยกรรมในเยอรมนีแตกต่างกันไปในแต่ละภูมิภาค ระหว่างการพัฒนาอุตสาหกรรมในศตวรรษที่ 19 และ 20 เมืองใหญ่ เช่น มิวนิกหรือเบอร์ลิน ได้พัฒนาจากเขตเทศบาลขนาดเล็กมากไปจนถึงเมืองใหญ่ระดับโลก ดังนั้นวัฒนธรรมทางสถาปัตยกรรมเมืองของเยอรมนีจึงไม่ใช่แค่ในเมืองเท่านั้น แต่ยังถูกสร้างโดยเมืองขนาดกลาง เมืองเล็กในชนบท และหมู่บ้านขนาดใหญ่อีกด้วย ดนตรี เยอรมนีมีนักดนตรี คีตกวี และนักประพันธ์ที่มีชื่อเสียงระดับสากลมากมาย ไม่ว่าจะเป็นลูทวิช ฟัน เบทโฮเฟิน, โยฮัน เซบัสทีอัน บัค, โยฮันเนิส บรามส์, ริชชาร์ท วากเนอร์, จอร์จ ฟริดริก แฮนเดิล, โรแบร์ท ชูมัน, เฟลิคส์ เม็นเดิลส์โซน, คาร์ล ออร์ฟ เป็นต้น ปัจจุบันเยอรมนีเป็นตลาดดนตรีที่ใหญ่ที่สุดอันดับ 2 ของยุโรป และอันดับ 4 ของโลก ดนตรีเยอรมันเริ่มได้รับความนิยมมากขึ้นในช่วง ศตวรรษที่ 20-21 อาทิเช่น วงสกอร์เปียนส์ กับ วงรัมสไตน์ วงเหล่านี้เป็นที่รู้จักกันดีมากที่สุดในระดับโลก, โทคิโอโฮเทล เป็นวงป็อปร็อกที่มีชื่อเสียงวงหนึ่งในเยอรมัน เป็นต้น อาหาร อาหารเยอรมันแตกต่างจากพื้นที่สู่พื้นที่ เช่น ในภาคใต้ของบาวาเรีย และ ชวาเบิน ร่วมกันสร้างวัฒนธรรมการปรุงอาหารตามแบบสวิตเซอร์แลนด์และออสเตรีย หมูและไก่เป็นเนื้อสัตว์ที่นิยมบริโภค โดยหมูเป็นที่นิยมมากที่สุด และเนื้อวัวก็ได้รับความนิยมเช่นกัน เยอรมนียังขึ้นชื่อในด้านการแปรรูปเนื้อสัตว์ในรูปของไส้กรอก และแฮม ไส้กรอกเยอรมันเป็นหนึ่งในอาหารประจําชาติที่มีชื่อเสียงโด่งดังไปทั่วโลก โดยเยอรมนีผลิตไส้กรอกมากกว่า 1500 ชนิด อาหารอินทรีย์ได้รับส่วนแบ่งตลาดประมาณ 3.0% และคาดว่าจะเพิ่มขึ้นอีก ชาวเยอรมันมีคําพูดติดปากที่สะท้อนถึงวัฒนธรรมในการรับประทานอาหารว่า: "รับประทานอาหารเช้าเช่นจักรพรรดิ กลางวันเช่นกษัตริย์ และอาหารเย็นเหมือนขอทาน" อาหารเช้ามักประกอบด้วยขนมปังก้อนเล็ก (Brötchen) ทาแยมหรือน้ําผึ้ง หรือทานกับเนื้อเย็นและชีส บางครั้งมีไข่ต้ม ธัญพืชหรือ Muesli กับนมหรือโยเกิร์ต กว่า 300 ชนิดของขนมปังมีจําหน่ายในร้านเบเกอรี่ทั่วประเทศ ผู้อพยพจากหลายประเทศได้นําอาหารนานาชาติมาเผยแพร่จนทําให้เกิดความนิยมอาหารต่างชาติ เช่นอาหารอิตาเลียนพิซซาและพาสตา อาหารตุรกีและอาหรับได้แก่ Döner และ Falafel โดยเฉพาะในเมืองใหญ่นอกจากร้านอาหารพื้นเมืองแล้ว ยังมีร้านอาหารนานาชาติแพร่หลายไม่ว่าจะเป็นร้านอาหารจีน กรีก อินเดีย ไทย ญี่ปุ่นและอื่น ๆ แม้ว่าไวน์จะเป็นที่นิยมในหลายประเทศ แต่ประเทศเยอรมนีเครื่องดื่มแอลกอฮอล์ประจําชาติคือเบียร์ แม้คนเยอรมันจะบริโภคเบียร์ต่อคนจะลดลง แต่ปริมาณการบริโภคเบียร์ 127 ลิตรต่อปีต่อคนในเยอรมนีก็ยังคงเป็นตัวเลขสูงที่สุดในโลก ชนิดของเบียร์ในเยอรมนีได้แก่ Alt, Bock, Dunkel, Kölsch, เลเกอร์, Malzbier, Pils และ Weizenbier นอกจากนี้ น้ําแร่อัดลม และ Schorle (ผสมกับน้ําผลไม้) ก็เป็นที่นิยมเช่นกัน เทศกาลสําคัญ เทศกาลประจําปีที่มีชื่อเสียงไปทั่วโลกได้แก่ อ็อกโทเบอร์เฟสต์ (Oktoberfest) ณ เมืองมิวนิก โดยจัดขึ้นเป็นประจําในช่วงปลายเดือนกันยายนถึงเดือนตุลาคมของทุกปี โดยชาวเยอรมันและนักท่องเที่ยวจากทั่วทุกมุมโลกจะมาร่วมเฉลิมฉลองด้วยการดื่มเบียร์และอาหารเมนูชั้นนํา เช่น ขาหมู หมูย่าง และไส้กรอก และมีการเต้นรําด้วยความสนุกสนาน เทศกาลอื่น ๆ ที่มีชื่อเสียงเช่น เทศกาลคาร์นิวาล กรุงเบอร์ลิน โดยจะปิดถนนกลางเมืองเพื่อเปิดโอกาสให้ขบวนพาเหรดที่ชื่อ “Karneval der Kulturen” ได้อวดความสวยงามของการแต่งกายแฟนซีสีสันฉูดฉาดเดินขบวนตามท้องถนน และเปิดโอกาสให้ประเทศต่าง ๆ ทั่วโลกจัดขบวนพาเหรดมาร่วมขบวนด้วย และยังมีเทศกาลวันพ่อของเยอรมนี จัดขึ้นในช่วงเดือนพฤษภาคม จะเห็นผู้ชายในแต่ละเมืองแต่งตัวแปลก ๆ นําเบียร์ไปดื่มฉลองกันในสวนสาธารณะและมักจะดื่มกันจนเมาไม่ได้สติ นอกจากจะเป็นวันพ่อแล้ว ในภาษาเยอรมันคําว่า Mannertag หรือ Herrentag ยังมีความหมายว่า “วันของผู้ชาย” อีกด้วย เทศกาลนี้จึงเป็นโอกาสให้ชายชาวเยอรมันแสดงออกถึงสัญชาติญาณในตัวเองและปลดปล่อยความเครียดจากการทํางานอย่างเต็มที่ วันหยุด สื่อและวงการบันเทิง ตลาดโทรทัศน์ของเยอรมนีเป็นตลาดที่ใหญ่ที่สุดในยุโรป โดยมีการรับชมโทรทัศน์ประมาณ 38 ล้านครัวเรือน ครัวเรือนในเยอรมนีประมาณ 90% มีเคเบิลทีวีหรือทีวีดาวเทียมพร้อมช่องสาธารณะและช่องเชิงพาณิชย์ที่เปิดให้ชมฟรีมากมาย มีสถานีวิทยุของรัฐและเอกชนมากกว่า 300 แห่ง เครือข่ายวิทยุแห่งชาติคือ Deutschlandradio และ Deutsche Welle ตลาดหนังสือพิมพ์และนิตยสารของเยอรมนีใหญ่ที่สุดในยุโรป นิตยสารที่ใหญ่ที่สุด ได้แก่ ADAC Motorwelt และ Der Spiegel เยอรมนีมีตลาดวิดีโอเกมขนาดใหญ่ มีผู้เล่นมากกว่า 34 ล้านคนทั่วประเทศ ทํายอดขายรวมทั่วประเทศได้มากกว่า 8.5 ล้านยูโรในปี 2020 วงการภาพยนตร์ของเยอรมนีมีอิทธิพลต่อวงการภาพยนตร์ยุโรป เช่นเดียวกับฝรั่งเศสและอิตาลี ผลงานแรกของพี่น้อง Skladanowsky ถูกแสดงในปี 1895 สตูดิโอ Babelsberg ที่มีชื่อเสียงใน พ็อทซ์ดัม ก่อตั้งขึ้นในปี 1912 เป็นสตูดิโอภาพยนตร์ขนาดใหญ่แห่งแรกในโลก ผู้กํากับ Fritz Lang's ได้กํากับภาพยนตร์เรื่อง Metropolis (1927) ได้รับการขนานนามว่าเป็นผู้กํากับภาพยนตร์แนวไซไฟเรื่องใหญ่เรื่องแรก ภาพยนตร์ที่มีชื่อเสียงที่ได้รับรางวัลสําคัญได้แก่ ดีเบลชทรอมเมิล - The Tin Drum (Die Blechtrommel) ได้รางวัลออสการ์สาขาภาพยนตร์ภาษาต่างประเทศยอดเยี่ยมในปี 1979 ภาพยนตร์เรื่องอื่นที่ได้รางวัลในสาขานี้ได้แก่ Nowhere in Africa (Nirgendwo in Afrika) ในปี 2002 และ The Lives of Others (Das Leben der) Anderen) ในปี 2007 พิธีมอบรางวัล European Film Awards ประจําปีจัดขึ้นทุก ๆ ปีในกรุงเบอร์ลิน ซึ่งเป็นที่ตั้งของ European Film Academy เทศกาลภาพยนตร์นานาชาติเบอร์ลิน หรือที่รู้จักในชื่อ "Berlinale" ซึ่งมอบรางวัล "หมีทองคํา" ให้แก่ภาพยนตร์ยอดเยี่ยม และจัดขึ้นทุกปีตั้งแต่ปี 1951 เป็นหนึ่งในเทศกาลภาพยนตร์ชั้นนําของโลก กีฬา ฟุตบอลเป็นกีฬาที่คนเยอรมันนิยมมากที่สุด สมาคมฟุตบอลเยอรมันถือเป็นองค์กรด้านกีฬาที่มีขนาดใหญ่ที่สุดในโลก เยอรมนีมีลีกการแข่งขันบุนเดิสลีกาที่ได้รับความนิยมสูง โดยมียอดผู้ชมสูงที่สุดเป็นอันดับสองของโลก ทีมชาติชุดใหญ่ของเยอรมนี (Deutsche Fußballnationalmannschaft) ประสบความสําเร็จสูงในการแข่งขันนานาชาติ โดยชนะเลิศฟุตบอลโลก 4 สมัย, ฟุตบอลชิงแชมป์แห่งชาติยุโรป 3 สมัย และฟีฟ่าคอนเฟเดอเรชันส์คัพ 1 สมัย เยอรมนียังเป็นชาติเดียวในโลกที่ชนะเลิศฟุตบอลโลกทั้งในประเภททีมชายและทีมหญิง เยอรมนียังเป็นหนึ่งในประเทศผู้นําด้านกีฬาท้าความเร็วชั้นนําของโลก ผู้ผลิตชื่อดังอย่างบีเอ็มดับเบิลยู และ เมอร์เซเดส-เบนซ์ เป็นผู้ผลิตที่โดดเด่นในวงการมอเตอร์สปอร์ต และยังมีรถแข่งจากพอร์เชอซึ่งเป็นตัวแทนรถในการชนะการแข่งขัน 24 ชั่วโมง เลอม็อง 19 ครั้ง และรถของอาวดี้ ชนะอีก 13 ครั้ง มิชชาเอล ชูมัคเคอร์ นักแข่งรถอาชีพได้สร้างสถิติมอเตอร์สปอร์ตมากมายในอาชีพของเขา โดยชนะการแข่งขัน Formula One World Drivers' Championships ถึง 7 สมัย นอกจากนี้ยังมี เซบัสทีอัน เฟ็ทเทิล ซึ่งเป็นหนึ่งในห้าอันดับแรกของนักแข่งฟอร์มูลาวันที่ประสบความสําเร็จมากที่สุดตลอดกาล กีฬาอื่น ๆ ที่เป็นที่นิยมได้แก่ ขี่ม้า ปั่นจักรยาน ปีนเขา กอล์ฟ สกี และ เทนนิส โดยมีนักเทนนิสระดับโลกมากมาย เช่น สเตฟฟี่ กราฟ เจ้าของตําแหน่งชนะเลิศแกรนด์สแลม 22 สมัย และทําสถิติครองตําแหน่งอันดับ 1 ของโลกยาวนานที่สุด, บอริส เบกเคอร์ ผู้ชนะเลิศแกรนด์สแลม 6 สมัย, ฟิลิปป์ โคห์ลชไรเบอร์, ทอมมี แฮส และมีสองนักเทนนิสที่มีชื่อเสียงในปัจจุบันได้แก่ อันเจลีค แคร์เบอร์ และ อเล็คซันเดอร์ ซเฟเร็ฟ เยอรมนีเป็นหนึ่งในชาติที่ประสบความสําเร็จในกีฬาโอลิมปิก โดยมีจํานวนเหรียญรางวัลรวมมากที่สุดเป็นอันดับสามตลอดกาล (นับรวมทั้งเยอรมนีตะวันออกและเยอรมนีตะวันตก) เยอรมนียังเป็นประเทศล่าสุดที่ได้เป็นเจ้าภาพกีฬาโอลิมปิกฤดูร้อนและโอลิมปิกฤดูหนาวภายในปีเดียวกัน (1936) และเป็นเจ้าภาพโอลิมปิกฤดูร้อนครั้งล่าสุดในปี1972 จัดขึ้นที่นครมิวนิก ดูเพิ่ม สหภาพยุโรป จักรวรรดิเยอรมัน การปฏิวัติเยอรมัน การรวมชาติเยอรมัน ชาวเยอรมัน ภาษาเยอรมัน ฟุตบอลทีมชาติเยอรมนี หมายเหตุ อ้างอิง ข้อมูล แหล่งข้อมูลอื่น Official site of the Federal Government Official Germany tourism website Germany from the BBC News Germany. The World Factbook. Central Intelligence Agency. Germany from the OECD Germany at the EU ประเทศในระบบซีวิลลอว์ ย รัฐและดินแดนที่ก่อตั้งในปี พ.ศ. 2414


source: CulturaX

text: lipo twin กล่องแบบใหม่เพิ่มวิธีการทาน และคําอธิบายเป็นภาษาอังกฤษแล้วนะคะ เผื่อบาง ท่านที่มีญาติอยู่ต่างประเทศ หรือตัวแทนจําหน่ายที่จะต้องส่งไปต่างประเทศค่ะ. ติดต่อเราได้ที่ ... รีวิวจากลูกค้าแสนสวย คุณน้ํา ก่อนทาน lipo twin หนัก 61.5 กิโล หลังทาน 52 กิโล ลดไป 9 ... ขอสั่งซื้อ lipo twin 1 กล่องค่ะ และสนใจเป็นตัวแทนจําหน่ายต้องทําอย่างไรบ้างค่ะ ... 😍รีวิวจริง ใช้จริงจากุคุณแอน อลิชา 👍 #ปลื้มมาก #lipotwin #workสุดๆ 👯👯ดูแลรูปร่างแบบ ไร้ส่วนเกิน 👙👙👙หน้าท้องแบนราบ มื้อจัดหนัก หรือมื้อเบาๆก็เอาอยู่ #สินค้าเกรดพรีเมี่ยม ... พุงหาย เเขนเล็ก ขาเรียว ได้ง่ายๆด้วย Lipo twin ไม่ต้องอดอาหาร ไม่เกิด yoyo-effect ด้วย สารสะกัดจากธรรมชาติ 100% พระรูปหล่อพระพุทชินราชชุดจอมราชัน อิฐ ช่องลม ลายสี่เหลี่ยม พระรูปหล่อพระพุทชินราชชุดจอมราชัน เสื้อคนอ้วนผ้าชีฟอง หลวงปู่ศุข ราคา พระรอดปี18ราคา แบบโรงรถประหยัด พระ กษาปณ์ หลวงพ่อสุด วัดกาหลง 17บล๊อกA จองหลวงพ่อสาคร56 ion drum ขาย ขายเสื้อเบสบอลแขนสั้น ชลบุรี พระขุนแผนทรงพล ทาทอง หลวงปู่หมุน สูทแฟชั่นสีขาว hotline สายด่วนป่วนให้รัก มือสอง ขายที่ดิน ประชาอุทิศ ห้วยขวาง บ้านเช่ารายวันพัทยา รูปหล่อบูชา หลวงปู่สรวง แม็กขอบ15มือสองพร้อมยาง หลวงปู่หมุน รุ่นแรก วิธีการปลูกข้าว กข41 ขายเข็มขัดมารค์ไรเดอร์ไฟ รถกระบะอเมริกันคลาสสิค ขาย toyota dx 2 door ขายครีมกันแดด banana boat ขวดใหญ่ ขายบ้านพฤกษาวิลล์16 harley dyna มือสอง หลวงพ่อทวดหลวงปู่หมุนเสก ที่วางnotebook บนเตียง ตําหนิพ่อตา หิน ช้าง ปี 2518 รุ่น 1 แพทเทิร์น กระเป๋าจากแผ่นเฟรม ขายโฟล์ค ประมูลสร้อยงา ขายเครื่อง 4g15 dohc ชุดลีดเดอร์สวย กล้องส่องพระNikon full HD ขาย การ์ด animal kaiser ราคา หมาปากมอม เหรียญเลื่อนสมณศักดิ์หลวงปู่ทวดปี53 กะไหล่ทอง ผ้าครัชนัสสันเออร์แวนE24 ราคา Promotion !! ขาย Voucher เทวัญดารา รีสอร์ทแอนด์สปา หัวหิน ห้องพัก Garden Pool Villa ราคา 3900 บาท และ สามารถ upgrade ห้องฟรี ใช้ได้ถึง 31 มีค.57 ปีหน้า พักได้ทุกวันรวมเสาร์ อาทิตย์ ไม่ต้องจ่ายเพิ่ม สนใจติดต่อ คุณผึ้ง 0849043335 Promotion ถูกสุด ๆๆ ขาย Voucher AKA Resort Huahin (อาคา รีสอร์ท หัวหิน) ห้อง One-Bedroom Deluxe Pool Villa ขนาดห้อง 350 ตรม. พร้อมสระว่ายน้ําส่วนตัวยาว 10 เมตร พร้อมอาหารเช้า 2 ท่าน ราคา 4,800 บาท สนใจติดต่อคุณ ผึ้ง Tel 084-9043335 ***รุ่งเรือง Wind Turbine Generatorจําหน่ายเเละติดตั้งกังหันลมผลิตกระเเสไฟฟ้าใช้งานในรีสอร์ทหรือประดับเพื่อดึงดูลูกค้าใช้ในฟาร์มต่างๆบ้านพัก ที่ดินเปล่า เรือเดินทะเลเรือประมง ที่สวนไร่นา หรือผลิตไฟฟ้าขายกับการไฟฟ้า สถานที่ชุมชนอื่นๆที่ยังไม่มีไฟฟ้าใช้งาน WOW ถูก ๆๆ ขาย voucher ที่พักพัทยา โรงแรม The Zign & Z Through by The Zign สามารถใช้วันหยุด Long Weekend ได้ บัตรมีอายุ 30 มิถุนายน ปี 2556 สนใจติดต่อ คุณผึ้ง 084-9043335 บริการรถตู้ให้เช่า บริการให้เช่ารถตู้เติมแก๊สLPG รถตู้ให้เช่าบริการท่องเที่ยว บริการรถตู้เช่านําเที่ยว วิทยากร,วอล์คแรลลี่,ละลายพฤติกรรม,กลุ่มสัมพันธ์,นันทนาการ,พัฒนาทีมงาน , พัฒนาบุคลากร,กีฬาฮาเฮ, ค่ายกิจกรรม,ค่ายผู้นํา,กิจกรรม,ปฐมนิเทศ,สนุกสนาน,ลดความขัดแย้ง,เชื่อมสามัคคี,รักองค์กร,ทํางานเป็นทีม,อีเว้น Hot +++ ทัวร์บาหลี - คีตามณี สุดอินเทรน 3วัน 2 คืน เดินทางโดยสายการบินไทย สุดแสนสบาย เพียง 25,999 บาท +++ Promotion +++ ทัวร์พม่า 3วัน2คืน ย่างกุ้ง-หงสา เพียง 17900 // ย่างกุ้ง-พุกาม-อมรปุระ-มัณฑเลย์-อินเล-พระธาตุอินทร์แขวน 6วัน เริ่มต้น 38,900 บาท Promotion ++ ทัวร์มาเลเซีย 3วัน2คืน (คาเมร่อน - เก็นติง - กัวลาลัมเปอร์) 19,999 บาท // ทัวร์สิงค์โปร์ 3วัน2คืน (ยูนิเวอร์แซล-ออร์ชาร์ด) เริ่มต้น 18,999 บาท // โปรโมชั่นโรงแรมย่านพัทยา ดิไอคอนเพลส แอท เนินพลับวาน 1000 บาท/ โฟร์ซีซั่นส์เพลส 2300 บาท/ อารีคาลอดจ์ 1900 บาท/ แอลเค รอยอล วิง 2000 บาท/ เดอะ ซัน เอ็กซ์คลูซีฟ 2040 บาท/


เพลง โลกใบใหม่ – 25 hours ฟังเพลงใหม่ล่าสุด เพลงฮิต เพลงใหม่ เนื้อเพลง พร้อม มิวสิควิดีโอ MV โลกใบใหม่ – 25 hours อัลบั้ม The Clock is Ticking ฟังเพลง เนื้อเพลง MV เพลง โลกใบใหม่ ศิลปิน 25 hours อัลบั้ม เพลงใหม่ The Clock is Ticking เพลงใหม่ เพลงฮิต เพลง โลกใบใหม่ – 25 hours . เพื่อน ๆ สามารถร่วมด้วยช่วยกันโพสต์เนื้อเพลง เพลง โลกใบใหม่ – 25 hours ในกล่องคอมเม้นต์นะค่ะ ติดตามฟังเพลง โลกใบใหม่ – 25 hours ได้ที่นี่เร็วๆนี้จ้า เพลงใหม่ พร้อม โค้ดเพลง hi5 เพลง โลกใบใหม่ mp3 25 hours อัลบั้ม The Clock is Ticking มิวสิควิดีโอ โหลดเพลง ฟังเพลงใหม่ล่าสุด โค้ดเพลงลง Facebook Lyrics Download MP3 ดาวน์โหลดเพลงฟรี เนื้อเพลง เพลงใหม่ที่ใกล้เคียงกัน ฟัง เพลงใหม่ล่าสุด เพลง โลกใบใหม่ – 25 hours พร้อม เนื้อเพลง รับชม MV มิวสิควีดีโอ เพลง โลกใบใหม่ – 25 hours เวปฟังเพลงออนไลน์ ที่นี่ที่เดียวที่รวม เพลงใหม่ เพลงฮิต พร้อมโค้ดเพลงลง Facebook Blog Hi5 หากเพื่อนๆต้องการแสดงความคิดเห็นเกี่ยวกับ เพลง โลกใบใหม่ – 25 hours ขอเชิญร่วมแสดงความคิดเห็นกันได้ที่กล่องคอมเม้นต์ด้านล่างค่ะ


เจลีกบันทึก "สิทธิโชค" ลงสนามให้ คาโงชิมา - sbobetkhao-com “เจ้าย้า” สิทธิโชค ภาโส กลายเป็นนักเตะอายุน้อยที่สุดคนแรกของประเทศไทย ที่เดินทางไปค้าแข้งแดนปลาดิบ ของ เจลีก3 อย่าง คาโงชิมา ยูไนเต็ด เป็นที่เรียบร้อยแล้ว และถือเป็นักเตะไทยคนที่สองในปีนี้ที่ประกาศอย่างเป็นทางการ ที่ได้ไปค้าแข้งที่ประเทศญี่ปุ่น ซึ่งอีกรายคือ ชนาธิป สรงกระสินธ์ ที่ย้ายจากเมืองทอง ยูไนเต็ด ไปอยู่กับ คอนซาโดเล ซัปโปโร ในช่วงเลก2ของฤดูกาล 2017 ล่าสุดทางต้นสังกัด คาโงชิมา ยูไนเต็ด ได้มีการประกาศ ผ่านเว็บไซด์ของสโมสร อย่างเป็นทางการ ในวันที่ 1 ก.พ.เปิดตัวการย้ายมาค้าแข้งของสิทธิโชค พร้อมแนะนําตัวและข้อมูลส่วนตัวของเจ้าย้า และผลงานที่ผ่านมาในประเทศไทย สิทธิโชค ย้ายจาก ชลบุรี เอฟซี ไทยลีก ไปค้าแข้งให้กับ คาโงชิมา ยูไนเต็ด ด้วยสัญญายืมตัวทั้งสิ้น 1 ปี หลังจากที่เจ้าตัวได้ไปทดสอบฝีเท้าและเข้าตาสโมสร จนได้รับเลือกไปค้าแข้ง ล่าสุด ทางต้นสังกัดใหม่ ได้ส่งให้เขาลงเป็น 11 คนแรก ในเกมนัดกระชับมิตร ที่พบกับ โยโกฮามา เอฟซี ทีมในเจลีก 2 สิทธิโชค ภาโส ได้สวมเสื้อหมายเลข 20 ก่อนจบสกอร์ต้องพ่ายไป 0-1 เมื่อวันที่ 31 ม.ค.ที่ผ่านมา2017 หัวหอกวัย 18 กะรัต เพิ่งลงสนามในเกมอุ่นเครื่องกับ คาชิว่า เรย์โซล และ โยโกฮาม่า เอฟซี ไปแล้ว ก่อนที่ล่าสุด คาโงชิมา จะทําการเซ็นสัญญาเป็นเวลา 1 ปี (ถึง 31 ธ.ค.2560) และเปิดตัวเป็นที่เรียบร้อย ฟุตบอลลีกญี่ปุ่นได้บันทึกว่า สิทธิโชค ภาโส เป็นชาวไทยคนแรกตั้งแต่มีการแข่งขันเจลีก โดยยังไม่นับ ชนาธิป สรงกระสินธิ์ ที่เตรียมมาลงเล่นในเลกสองกับคอนซาโดเล ซัปโปโร ถึงแม้จะมีการเปิดตัวไปก่อนหน้านี้แล้วก็ตาม “ผมจะตั้งใจทําให้ดีที่สุด เท่าที่ตัวเองจะทําได้ มากกว่านั้นคือการพัฒนาตัวเองขึ้นมา ในประสบการณ์ในญี่ปุ่น” กองหน้าทีมชาติไทยรุ่นอายุไม่เกิน 19 ปี ให้สัมภาษณ์กับเจลีก สําหรับ สิทธิโชค ภาโส จะได้ประเดิมรับใช้ต้นสังกัดใหม่ในศึก ดาโซน นิวเยี่ยร์ คัพ (DAZN New Year) ซึ่งเป็นรายการปรีซีซันอย่างเป็นทางการของเจลีก โดยคาโงชิมา ยูไนเต็ด จะอยู่ในรอบคาโงชิมา ร่วมกับ จูบิโล่ อิวาตะ, กิราวานซ์ คิตะคิวชู, โรอัสโซ่ คุมาโมโต แข่งขันในวันที่ 5, 8 และ 11 กุมภาพันธ์นี้ แน่นอนว่า ทีมมีความคาดหวัง ความแข็งแรง เพราะมันจะมีอยู่ในผู้เล่นหนุ่ม ที่ผมต้องการที่จะสนับสนุนอย่างมั่นคง ที่จะสามารถเติบโตได้ในแต่ละบุคคล


สระไทย เปลี่ยนแล้วค่ะ - ศน.อ้วน - GotoKnow จากเดิม มี ๒๑ รูป ๓๒ เสียง ปัจจุบันเปลี่ยน เป็น ๓๖ รูป ๒๑ เสียง จากการทดสอบความรู้ของครูผู้สอนภาษาไทย ของ สํานักงานคณะกรรมการการศึกษาขั้นพื้นฐาน โดยสถาบันภาษาไทย กระทรวงศึกษาธิการ ได้เสนอแบบทดสอบความรู้เรื่องหลักเกณฑ์ภาษาไทย มีอยู่หนึ่งข้อที่คุณครูภาษาไทยก็ยังไม่ทราบ เป็นที่ถกเถียงกันพอสมควร จึงขอนํามาบอกกล่าวแบ่งปันเพื่อนบ้านภาษาไทยค่ะ.. มีการแบ่งรูปและเสียง ได้ ๒ ลักษณะ คือ ๑.หนังสือหลักภาษาไทย ของพระยาอุปกิตศิลปสาร กําหนดว่าสระในภาษาไทย มี ๒๑ รูป ได้แก่ หากนํามาประกอบกันจะเกิดสระใหม่ได้ เช่น เ- เมื่อนํามาประสมกับรูปสระ -ะ จะกลายเป็นสระ เ-ะ เป็นต้น เสียงสระ ในภาษาไทยมี ๓๒ เสียง ได้แก่สระเดี่ยว ๑๘ เสียง สระประสม ๖ เสียงและสระเกิน ๘ เสียง ได้แก่ สระเดี่ยว คือ สระเสียงสั้นและเสียงยาวคู่กัน ๙ คู่ ๑๘ เสียง ได้แก่ อะ คู่กับ อา อิ คู่กับ อี อุ คู่กับ อู เอะ คู่กับ เอ โอะ คู่กับ โอ เออะ คู่กับ เออ เอาะ คู่กับ ออ อึ คู่กับ อือ สระประสม คือ สระเดี่ยวประสมกัน ๖ เสียง ได้แก่ สระอุ กับ สระอู เป็น สระอัวะ สระอิ กับ สระอะ เป็น สระเอียะ สระอึ กับ สระอะ เป็น สระเอือะ สระอู กับ สระอา เป็น สระอัว สระอี กับ สระอา เป็น สระเอีย สระอือ กับ สระอา เป็น สระเอือ สระเกิน ได้แก่ -ํา ใ- ไ- เ-า เป็นรูปสระที่มีเสียงพยัญชนะรวมอยู่ด้วย (เสียง ม ย ว) ส่วน ฤ ฤๅ ฦ ฦๅ มีเสียง ร ล นําหน้าเสียงสระ เราจึงเรียกรูปสะดังกล่าวว่า "สระเกิน" ๒.หนังสือบรรทัดฐานภาษาไทย เล่ม ๑ (กรมวิชาการ : ๒๕๔๕) พิจารณาจากรูปสระที่ปรากฏในการใช้ในคํา ประโยค หรือ ข้อความ จึงทําให้มีรูปสระที่ใช้แทนเสียง มีจํานวน ๓๖ รูป ได้แก่ ๑. - เรียกว่า ไม้ไต่คู้ ๑๙. โ-ะ เรียกว่า สระ โอะ ๒. -ะ เรียกว่า สระ อะ ๒๐. โ- เรียกว่า สระ โอ ๓. - เรียกว่า ไม้หันอากาศ ๒๑. เ-าะ เรียกว่า สระ เอาะ ๔. -า เรียกว่า สระ อา ๒๒. -อ เรียกว่า สระ ออ ๕. -ํา เรียกว่า สระ อํา ๒๓. -็อ เรียกว่า สระ ออ กับไม้ไต่คู้ ๖. -ิ เรียกว่า สระ อิ ๒๔. เ-อะ เรียกว่า สระ เออะ ๗. -ี เรียกว่า สระ อี ๒๕. เ-อ เรียกว่า สระ เออ ๘. -ึ เรียกว่า สระ อึ ๒๖. เ-ิ เรียกว่า สระ เออ ๙. -ื เรียกว่า สระ อือ ๒๗. เ-ียะ เรียกว่า สระเอียะ ๑๐. -ือ เรียกว่า สระ อือ - ออ ๒๘. เ-ีย เรียกว่า สระ เอีย ๑๑. -ุ เรียกว่า สระ อุ ๒๙. เ-ือะ เรียกว่า สระ เอือะ ๑๒. -ู เรียกว่า สระ อู ๓๐. เ-ือ เรียกว่า สระ เอือ ๑๓. เ-ะ เรียกว่า สระ เอะ ๓๑. -วะ เรียกว่า สระ อัวะ ๑๔ เ- เรียกว่า สระ เอ ๓๒. -ว เรียกว่า สระ อัว ๑๕. เ-็ เรียกว่า สระ เอ กับไม้ไต่คู้ ๓๓. -ว เรียกว่า ตัว วอ ๑๖. แ-ะ เรียกว่า สระ แอะ ๓๔. ใ- เรียกว่า สระ ใอไม้ม้วน ๑๗. แ- เรียกว่า สระ แอ ๓๕. ไ- เรียกว่า สระ ไอไม้มลาย ๑๘. แ-็ เรียกว่า สระ แอ กับไม้ไต่คู้ ๓๖. เ-าเรียกว่า สระ เอา เสียงสระในภาษาไทย มี ๒๑ เสียง ดังนี้ สระเดี่ยว คือ สระที่เปล่งเสียงโดยอวัยวะในช่องปากอยู่ในตําแหน่งเดียวตลอดเสียง เช่น เสียงสระของคําว่า กา ขอ เจอ ดู ตา นา มือ สี เป็นต้น หน่วยเสียงสระเดี่ยวในภาษาไทยมี ๑๘ หน่วย สระประสม คือ สระที่เปล่งเสียงโดยอวัยวะที่ใช้ออกเสียงอยู่ในตําแหน่งมากกว่า ๑ ตําแหน่ง หน่วยเสียงสระประสมในภาษาไทยมี ๓ หน่วย คือ เ-ีย เช่น เสียงสระในคําว่า เลีย เรียน เปียก เรียบ เงียบ เกี๊ยะ เผียะ เป็นต้น เ-ือ เช่น เสียงสระในคําว่า เกลือ เมื่อ เชื่อ เหลือ เป็นต้น -ว เช่น เสียงสระในคําว่า ตัว กลัว นวล รวบ ผัวะ จั๊วะ เป็นต้น สําหรับ -ํา ใ- ไ- เ-า เป็นรูปสระที่มีเสียงพยัญชนะรวมอยู่ด้วย (เสียง ม ย ว) ส่วน ฤ ฤๅ ฦ ฦๅ มีเสียง ร ล นําหน้าเสียงสระ เราจึงเรียกรูปสระดังกล่าวว่า สระเกิน ดังนั้นในการใช้ในสถานศึกษาปัจจุบัน จึงมีคําถามว่าแล้วจะเลือกใช้จากตําราใด ระหว่างตําราเดิมของพระยาอุปกิตศิลปสาร กับตําราของกระทรวงศึกษาธิการ ผู้เขียนก็พยายามหาคําตอบ โดยการสอบถามจากผู้รู้และผู้เกี่ยวข้อง ได้แก่ สถาบันภาษาไทย สํานักงานคณะกรรมการการศึกษาขั้นพื้นฐาน กระทรวงศึกษาธิการ และคณาจารย์จากมหาวิทยาลัย ซึ่งได้รับคําตอบว่า ให้ใช้ของกระทรวงศึกษาธิการ หนังสืออุเทศภาษาไทย ของ กระทรวงศึกษาธิการ เล่ม ๑ ระบบเสียง อักษรไทย การอ่านคําและการเขียนสะกดคํา (เล่มนี้ค่ะ ที่ว่าด้วยเรื่อง สระไทย) คําสําคัญ (Tags)#สถาบันภาษาไทย#กรมวิชาการ กระทรวงศึกษาธิการ#พระยาอุปกิตศิลปสาร#สระไทย#หนังสือบรรทัดฐานภาษาไทย เล่ม ๑ หมายเลขบันทึก: 298322, เขียน: 17 Sep 2009 @ 07:39 (), แก้ไข: 24 Jun 2012 @ 02:02 (), สัญญาอนุญาต: ครีเอทีฟคอมมอนส์แบบ แสดงที่มา-ไม่ใช้เพื่อการค้า-อนุญาตแบบเดียวกัน, ดอกไม้: 1, ความเห็น: 27, อ่าน: คลิก ลูกสาวอยู่มอสาม มาถามว่าสระไทย มีกี่รูป กี่เสียงกันแน่ หลายตําราไม่ตรงกัน ผมเองก็ไม่กล้าตอบครับ กระทรวงให้เริ่มใช้ตั้งแต่ปรับโครงสร้างของกระทรวง ในปี ๒๕๔๖ ค่ะ เพิ่งมาตื่นตัวก็ในปีนี้ ที่สพฐ.ให้มีการประเมินครูผู้สอนภาษาไทย (กลุ่มตรงวุฒิและไม่ตรงวุฒิ) <p>ขอบคุณ ศนม ากนะคะที่ให้ข้อมูลเรื่องนี้แต่ตามความคิดเห็นของดิฉันรู้สึกว่าไม่ค่อยเห็นด้วยกับการแบ่งรูปสระของสถาบันภาษาไทยเพราะเยอะ และลําบากต่อการสอนให้เด็กอ่านออกเขียนได้คะ เพราะถ้าใช้สระแบบสถาบันภาษาไทย เราคงต้องสอนให้เด็กจําเป็นคํา และการสอ นแบบจําเป็นคํานี่แหละคะเป็นสาเหตุให้เด็กอ่านไม่ออกเขียนไม่ได้ หรืออ่านได้ก็อ่านแบบเกินไปบ้าง อ่านตกไปบ้าง และเขียนก็เขียนสลับกันไปมา อย่างเช่น ควร เด็กจะจําผิด เขียนเป็น ครว เพราะไม่เข้าใจเรื่องการสะกดคํา แต่ถ้าใช้แบบของพระยาอุปกิต ให้เด็กจํารูปสระทั้ง 21 ตัว และบอกว่า ตัวนั้นกับตัวนี้ประสมกันออกเสียงแบบนี้ หลังจากนั้นก็ให้นําพยัญชนะใส่ตรงกลางแล้วอ่านแบบสะกดแจกลูก แค่นี้หัดทุกวันเด็ก ๆ ก็อ่านได้และก็เขียนได้และเขียนได้ถูกต้องด้วยไม่ใช่อ่านได้เขียนได้เฉพาะคําที่สอนนะคะ คําที่ประสมสระแบบเดียวกันเด็กก็อ่านได้และเขียนได้ด้วย เพราะอาศัยลักษณะคําที่เหมือนกัน ศน ลองสังเกตดูนะคะว่าเด็กสมัยที่ใช้แบบเรียน มานี มานะ กับเด็กที่ใช้แบบเรียน กล้า แก้ว และใช้แบบภาษาพาที วรรณคดีลํานํา เด็กชุดไหนอ่านออกเขียนได้เป็นจํานวนมากกว่ากันคะ จะเห็นได้ว่า เด็กชุดที่ใช้ มานี มานะ ก็คือรุ่นเรา ๆ นี่แหละคะที่อ่านออกเขียนได้ดีกว่า ขอโทษนะคะ พ่อแม่เราที่เรียนจบ ป.4สมัยนั้นกับ เด็ก ม.3 สมัยนี้ คนที่ จบ ป.4สมัยนั้นยังอ่านเขียนหนังสือได้คล่องบกว่าเด็กม.3สมัยนี้อีกคะ อยากขอความกรุณา ศน ช่วยให้ผู้ที่เกี่ยวข้องกับเรื่องนี้ลองพิจารณาเรื่องนี้ดูหน่อยนะคะ ถ้าเป็นเช่นนี้ต่อไป ผลสัมฤทธิ์วิชาภาษาไทยก็คงไม่ขึ้นอยู่ดีคะถ้าไม่นําหลักสูตรดี ๆ จากสมัยก่อนมาปรับใช้กับสมัยปัจจุบันคะขอบคุณคะ อยากรู้คําอ่านที่ประสมด้วยสระไอไม้ม้วน( ใ )เช่น ดีใจ อ่านว่า ดี - ใจ หรือ ดี - ไจ สงสัยว่า ศน.อ้วน กับครูภาทิพ ทําไมหน้าตาเหมือนกันเลย ภาพเอียงขวาเหมือนกัน ครูแก่ๆ ก็เลยต้องใช้แว่นสายตา เพลงเพราะมาก ใช่เสียงคุณสุนทรี เวชชานนท์ แม่ของลานนาหรือไม่ อยากให้หาเพลงเพราะๆ แบบนี้มาลงอีกหลายๆเพลง สําเนียงของคนเชียงใหม่เพราะมาก ขอบคุณล่วงหน้าค่ะ ดีใจมากที่หาอ่านเนื้อหาขอครู เด็กสมัยนี้(อาจรวมถึงดิฉันด้วย)ใช้ภาษาไทยไม่ถูก ไม่รู้จักภาษาไทยซึ่งเป็นภาษาพ่อภาษาแม่โคตรเง้าเหล่อกอ ดีที่ยังมีหลักสูตรสอนเด็กๆ ซึ่งดิฉันเองดูการบ้านวิชาภาษาไทยของลูกๆ (ซึ่งมี2คน/ชั้น ป.3 และ ป.5) ก็ปวดหัว เพราะเราอาจเคยเรียนแต่ไม่ค่อยได้ใช้ประโยชน์ เลยทําให้ลืมความรู้เก่าๆ ไปเลย (เป็นสนิมว่างั้น) ดูการบ้านลูกๆ โดยเฉพาะวิชาภาษาไทย ทําให้ได้ความรู้ภาษาไทยไปด้วย และก็ได้เรียนรู้ว่า ภาษาไทยเป็นภาษาที่ไม่ง่ายเลยค่ะที่ทุกคนจะรู้จริงเพราะมีความละเอียดอ่อนมากๆ และหาข้อมูลยากมาก ไม่ค่อยมีใครทํา (ตอบการบ้านลูกเป็นหลักค่ะ)ขอเป็นกําลังใจให้คุณครูให้เด็กไทยรักภาษาไทย รู้ลึกและรู้จริง ใช้ถูกต้องในภาษาไทยนะค่ะ คุณแม่ลูกสาว2คน อยากทราบว่า ฤกษ์ เป็นสระเดี่ยว สระประสม หรือสระเกิน คะ เห็นด้วยกับ ท่านอดีตครูดอยครับ ขณะนี้ตัวผมเองก็สอนลูกไม่ถูกแล้ว ยกตัวอย่างคําว่า กับ ตัวผมและคุณครูที่สอนผมมาสะกดว่า ก-ไม้หันอากาศ-บ=กับ แต่สมัยนี้ที่โรงเรียนสอนให้สะกดว่า ก-อะ-บ=กับ ถ้าสะกดแบบที่โรงเรียนสอนทําไมไม่ตัดไม้หันอากาศทิ้ง ไปให้เหมือน คอ-คน และ ขอ-ขวด ให้สิ้นเรื่องไปเลยล่ะครับ กระทรวงศึกษา ครูจารีย์ บุณยวรรต ครูชุมพรค่ะ ขณะนี้ทราบมาว่าเพิ่มรูปสระอีก๑รูป คือ ไ - ย รวมเป็นรูปสระทั้งหมด ๓๗ รูป แล้วค่ะ ส่วนหน่วยเสียงลดลง เหลือเพียง ๒๑ หน่วยเสียงเท่านั้น นะคะ ต้องแจ้งนักเรียนกันใหม่ล่ะค่ะ สระในภาษาไทยมี 21รูป 32 เสียงคะ แต่ถ้าเรียนในระดับอุดมศึกษาเขาจะบอกว่ามี21รูป21เสียงคะ ครูวร ณ ริมดอย ดิฉันเพิ่งเข้ามาอ่านดุเพราะกําลังออกข้อสอบหลักภาษา ที่ยืนหยัดสอนมานาน เด็กเคยเบื่ออย่างไรก็เบื่ออย่างนั้นเหมือนที่ดิฉันเคยเบื่อ แต่ก็เปิดดุใหม่ได้ถ้าลืม ค่ะดิฉันงงที่สระมี 37 รูปของคุณครูจารีย์ แต่เห็นคุณวิจิตราตอบก็ใช่ เพิ่มนิดหนึ่งว่า ครูมัธยมก็ต้องสอนว่าสระเดี๋ยวนี้มี 21 เพราะสระประสมเสียงสั้นไม่่ค่อยมีในภาษาไทย ส่วนรูปก็คงเท่ากัน และขอช่วยตอบคุณณัฐสินีว่า ฤกษ์ เป็นเสียงพยัญชนะ/ร/ สระเออซึ่งก็มีหลักการใช้ตัวนี้อยู่ ครูสมจิตต์ ณ ลําปาง งงเหมือนกันค่ะเพราะสอนไปก็ต้องเปิดหนังสืออุเทศภาษาไทยชุดบรรทัดฐานภาษาไทยไปด้วยและที่สําคัญหนังสืออุเทศภาษาไทยมีแค่ เล่มที่1-4 ขาดเล่มที่ 5-6 ตอนสั่งซื้อได้ไม่ครบ แล้วไม่มีจําหน่ายในร้านหนังสือทั่วไปด้วย ท่านศน.อ้วนจะมีอะไรแนะนําบ้างคะยินดีรับฟังค่ะขอบคุณล่วงหน้าเป็นอย่างสูง งง! มากค่ะ งั้นก็แสดงว่า ็ เป็นสระแล้วสิคะ เดิมเราเคยสอน เคยจํากันว่า ็ เนี่ย คือ สัญลักษณ์ แทน ะ ในสระ เ-ะ ,แ-ะ เมื่อมีตัวสะกดตามหลัง นี่นา แล้วตอนนี้จะอธิบายอย่างไรหนอ ชาวโลก! ผมคิดว่า ็ คล้ายกับ ้ นะครับ งง! มากครับ งั้นก็แสดงว่า ็ เป็นสระแล้วสิครับ เดิมเราเคยสอน เคยจํากันว่า ็ เนี่ย คือ สัญลักษณ์ แทน ะ ในสระ เ-ะ ,แ-ะ เมื่อมีตัวสะกดตามหลัง นี่นา แล้วตอนนี้จะอธิบายอย่างไรหนอ ชาวโลก! ผมสนับสนุน ยึดแนวเดิมของพระยาอุปกิตศิลปสาร เหมือนพี่ๆหลายๆที่ให้ความเห็นครับ....ผมว่าคนที่เสนอเปลี่ยนคงคิดอะไรที่สร้างสรรค์ไม่เป็น เลยมาขุดเปลี่ยนแบบแผนเดิมนี้ เพื่ออยากสร้างผลงานแบบไม่ได้สะท้อนภูมิปัญญาอะไรเลย..... ไม่แปลกใจที่เด็กไทยปัจจุบัน จบ ม. ๖ แล้วอ่านหนังสือไม่ออก น่าสงสาร อนาคตประเทศไทย เศร้าๆ ๆๆๆๆๆๆๆๆๆๆๆๆๆๆ


source: wikipedia

text: ดาวเคราะห์ (; หรือ "ผู้พเนจร") คือวัตถุขนาดใหญ่ที่โคจรรอบดาวฤกษ์ ก่อนคริสต์ทศวรรษ 1990 มีดาวเคราะห์ที่เรารู้จักเพียง 8 ดวง (ทั้งหมดอยู่ในระบบสุริยะ) ปัจจุบันเรารู้จักดาวเคราะห์ใหม่อีกมากกว่า 100 ดวง ซึ่งเป็นดาวเคราะห์นอกระบบ คือ โคจรรอบดาวฤกษ์ดวงอื่นที่ไม่ใช่ดวงอาทิตย์ ในปี พ.ศ. 2549 สหพันธ์ดาราศาสตร์สากล (IAU) มีมติรับคํานิยามทางวิทยาศาสตร์ของดาวเคราะห์ว่า วัตถุฟากฟ้าที่โคจรรอบดาวฤกษ์จะเป็นดาวเคราะห์ได้ ต่อเมื่อ มีมวลมากพอที่จะรักษาทรงกลมไว้ได้ด้วยแรงโน้มถ่วงของตนเอง ต้องไม่มีมวลมากจนถึงขนาดก่อให้เกิดปฏิกิริยานิวเคลีย์ฟิวชั่น หรือปฏิกิริยาการหลอมนิวเคลียส ต้องไม่มีดาวเคราะห์อื่นร่วมใช้วงโคจร ซึ่งรวมไปถึงว่าต้องไม่มีดาวเคราะห์แรกเกิด (planetesimal) อื่นกําลังก่อตัวอยู่ในวงโคจร ดาวเคราะห์เป็นวัตถุฟากฟ้าที่ศึกษากันมาแต่โบราณ ทั้งในทางวิทยาศาสตร์ และโหราศาสตร์ นักดาราศาสตร์กรีกชื่อ ปโตเลมี เชื่อว่า ดาวเคราะห์ทั้งหลายล้วนโคจรรอบโลกในการเคลื่อนที่แบบรอบอภิวัฏ (Epicycle) ทฤษฎีที่เป็นที่ยอมรับกันมากที่สุดในปัจจุบันกล่าวว่าดาวเคราะห์ก่อตัวขึ้นจากการยุบตัวลงของกลุ่มฝุ่นและแก๊ส พร้อมๆ กับการก่อกําเนิดดวงอาทิตย์ที่ใจกลาง ดาวเคราะห์ไม่มีแสงสว่างในตัวเอง สามารถมองเห็นได้เนื่องจากพื้นผิวสะท้อนแสงจากดวงอาทิตย์ ดาวเคราะห์ส่วนใหญ่ในระบบสุริยะมีดาวบริวารโคจรรอบ ยกเว้นดาวพุธและดาวศุกร์ และสามารถพบระบบวงแหวนได้ในดาวเคราะห์ขนาดใหญ่อย่างดาวพฤหัสบดี ดาวเสาร์ ดาวยูเรนัส และดาวเนปจูน มีเพียงดาวเสาร์เท่านั้นที่สามารถมองเห็นวงแหวนได้ชัดเจนด้วยกล้องส่องทางไกล นิยามของดาวเคราะห์ เมื่อวันที่ 24 สิงหาคม พ.ศ. 2549 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ซึ่งประกอบด้วยนักดาราศาสตร์กว่า 2,500 คนจาก 75 ประเทศทั่วโลก ได้มีมติกําหนดนิยามใหม่ของดาวเคราะห์ ดังนี้ เป็นดาวที่โคจรรอบดาวฤกษ์ (ซึ่งในที่นี้หมายถึงดวงอาทิตย์) แต่ไม่ใช่ดาวฤกษ์ และไม่ใช่ดาวบริวาร มีมวลมากพอที่จะมีแรงโน้มถ่วงดึงดูดตัวเองให้อยู่ในสภาวะสมดุลอุทกสถิต หรือรูปร่างใกล้เคียงกับทรงกลม มีวงโคจรที่ชัดเจนและสอดคล้องกับดาวเคราะห์ข้างเคียง มีขนาดเส้นผ่านศูนย์กลางอย่างน้อย 500 ไมล์ (804.63 กิโลเมตร) นิยามใหม่นี้ส่งผลให้ ดาวพลูโต (♇) และดาวอีรีส ซึ่งเคยนับเป็นดาวเคราะห์ดวงที่ 9 และ 10 ถูกปลดออกจากการเป็นดาวเคราะห์ในระบบสุริยะ คงเหลือดาวเคราะห์เพียง 8 ดวง เนื่องจากดาวพลูโตไม่สามารถควบคุมแรงดึงดูด และวงโคจรของสิ่งต่างๆ ที่อยู่นอกระบบสุริยะ ทั้งยังมีวงโคจรที่ไม่สอดคล้องกับดาวเคราะห์ข้างเคียง และให้ถือว่าดาวพลูโตเป็น ดาวเคราะห์แคระ ซึ่งมีลักษณะคล้ายกับวัตถุขนาดเล็กในระบบสุริยะ รายชื่อดาวเคราะห์ในระบบสุริยะ (เรียงตามระยะห่างเฉลี่ยจากดวงอาทิตย์) ดาวพุธ () ดาวศุกร์ () โลก () ดาวอังคาร () ดาวพฤหัสบดี () ดาวเสาร์ () ดาวยูเรนัส () ดาวเนปจูน () ดูเพิ่ม ดาวเคราะห์นอกระบบ ดาวเคราะห์แคระ อ้างอิง วิทยาศาสตร์ดาวเคราะห์ ดาราศาสตร์เชิงสังเกตการณ์


ข้อมูลเกี่ยวกับการใช้ชุดโปรแกรมและโปรแกรม 2007 Office บนคอมพิวเตอร์ที่ใช้ Office รุ่นอื่น ข้อมูลเกี่ยวกับการใช้ชุดโปรแกรมและโปรแกรม 2007 Office บนคอมพิวเตอร์ที่ใช้ Office รุ่นอื่น พิมพ์ (ישראל (עברית (الشرق الاوسط (العربية Brasil (Português) Danmark (Dansk) Deutschland (Deutsch) Eesti (Eesti) España, Latinoamérica (Español) France (Français) Hrvatska (Hrvatski) Indonesia (Bahasa Indonesia) Italia (Italiano) Latvija (Latviešu) Lietuva (Lietuvių) Magyarország (Magyar) Nederland (Nederlands) Norge (Norsk Bokmål) Polska (Polski) Portugal (Português) România (Română) Slovenija (Slovenščina) Slovenská Republika (Slovenčina) Srbija (Srpski) Suomi (Suomi) Sverige (Svenska) Türkiye (Türkçe) United States (English) Việt Nam (Tiếng Việt) Česká republika (Čeština) Ελλάδα (Ελληνικά) България (български) Россия (Русский) Україна (Україньска) भारत (हिंदी) 中国 (简体中文) 台灣 (繁體中文) 日本 (日本語) 대한민국 (한국어) หมายเลขบทความ (Article ID): 928091 - ผลิตภัณฑ์ที่เกี่ยวข้องในบทความนี้ สําหรับบทความนี้สําหรับ Microsoft Office 2010 ดู 2121447 สําหรับบทความนี้สําหรับ Microsoft Office 2003 ดู 828956 หากต้องการดูบทความนี้สําหรับรุ่น Microsoft Office XP โปรดดูที่ 290576 สําหรับบทความนี้สําหรับ Microsoft Office 2000 ดู 218861 If you are a Small Business customer, find additional troubleshooting and learning resources at the Support for Small Business site.ขยายทั้งหมด | ยุบทั้งหมดเนื้อหาบนหน้านี้บทนําบทความนี้ประกอบด้วยข้อมูลเกี่ยวกับการใช้ชุดโปรแกรมและโปรแกรม Microsoft Office 2007 บนคอมพิวเตอร์ที่ใช้ Microsoft Office รุ่นอื่น บทความนี้ยังให้คําแนะนําในการป้องกันไม่ให้ Office รุ่นต่างๆ ขัดแย้งกัน กลับไปด้านบน | ให้ข้อเสนอแนะข้อมูลเพิ่มเติมคุณสามารถติดตั้งและใช้ Microsoft Office รุ่นหนึ่งได้บนคอมพิวเตอร์เพียงเครื่องเดียว ตัวอย่างเช่น คุณสามารถติดตั้งและใช้งานชุดโปรแกรมและโปรแกรม Microsoft Office 2007 และ Microsoft Office 2003 ได้บนคอมพิวเตอร์เครื่องเดียวกัน แต่เราก็ไม่ขอแนะนําให้กระทําดังกล่าว หมายเหตุ Microsoft ไม่สนับสนุนการใช้ Microsoft Office หลายรุ่นบน Microsoft Windows รุ่นที่เปิดใช้งาน Terminal Services หากคุณต้องการใช้งาน Office หลายรุ่น ให้ปิดใช้งาน Terminal Servicesลําดับการติดตั้งหมายเหตุ ลําดับการติดตั้งนี้ยังสามารถใช้ได้กับผลิตภัณฑ์แบบเอกเทศของ Microsoft Office เช่น Microsoft Visioหากคุณต้องการติดตั้งและใช้ Office มากกว่าหนึ่งรุ่นบนคอมพิวเตอร์เดียวกัน ทําตามลําดับต่อไปนี้ ยุบตารางนี้ขยายตารางนี้รุ่นของ Officeลําดับการติดตั้งMicrosoft Office 2000ที่หนึ่่งMicrosoft Office XPที่สองOffice 2003ที่สามชุดโปรแกรมและโปรแกรม Office 2007ที่สี่ คุณต้องติดตั้ง Office รุ่นแรกสุดเป็นอันดับแรก ตัวอย่างเช่น ถ้าคุณต้องการใช้ทั้งโปรแกรม Office 2003 และ Office 2007 บนคอมพิวเตอร์เดียวกัน ให้ติดตั้ง Office 2003 ก่อน คุณจะต้องทําตามลําดับนี้ เนื่องด้วยเป็นวิธีการจัดการรีจิสทรีคีย์ นามสกุลแฟ้ม และการตั้งค่าอื่นๆ สําหรับชุดโปรแกรม และโปรแกรม Office แต่ละรุ่นข้อสําคัญ หากคุณลบ Office รุ่นที่ติดตั้งไปแล้ว คุณอาจต้องติดตั้ง Office รุ่นที่เหลือใหม่ เพื่อให้แต่ละรุ่นทํางานได้อย่างถูกต้องส่วนที่เหลือของบทความนี้จะถือว่าคุณติดตั้ง Office รุ่นต่างๆ ตามลําดับนี้ตําแหน่งโฟลเดอร์ Office Binเมื่อคุณติดตั้งชุดโปรแกรมและโปรแกรม Office 2007 โปรแกรมการตั้งค่าจะใช้โฟลเดอร์ Program Files\Microsoft Office เป็นโฟลเดอร์เริ่มต้น อย่างไรก็ตาม โฟลเดอร์ของ Office Bin ได้แก่ Program Files\Microsoft Office\Office12 โฟลเดอร์ Office Bin เป็นโฟลเดอร์ที่แฟ้มที่ปฏิบัติการได้ได้รับการติดตั้ง ตําแหน่งนี้ให้ประสบการณ์ผู้ใช้ที่ดีกว่าสําหรับผู้ใช้ผู้ใช้ที่ต้องการใช้ Office หลายรุ่นบนคอมพิวเตอร์เครื่องเดียวกัน ตําแหน่งถูกใช้โดย Office XP ก่อน ใน Office XP โฟลเดอร์ของ Office Bin ไ้ด้แก่ Program Files\Microsoft Office\Office10 คุณไม่สามารถเปลี่ยนชื่อโฟลเดอร์ Office Bin ได้แถบทางลัดของ Officeชุดโปรแกรมและโปรแกรม Office 2007 และ Office 2003 ไม่มีแถบทางลัด อย่างไรก็ตาม ถ้า Office 2000 หรือ Office XP ได้รับการติดตั้งบนคอมพิวเตอร์เดียวกันอยู่แล้ว แถบทางลัด Office จะยังคงเหลือไว้สําหรับ Office รุ่นเก่าๆ เหล่านี้เมื่อ Office 2000 หรือ Office XP ได้รับการติดตั้งพร้อมกับชุดโปรแกรมและโปรแกม Office 2007 คุณสามารถเริ่มแถบทางลัด Office ได้ต่างหาก คุณไม่สามารถเรียกใช้แถบทางลัด Office สองอันได้ แถบทางลัด Office แต่ละรุ่นอาจมีแถบเครื่องมือและปุ่มเป็นของตัวเอง แถบเครื่องมือและปุ่มไม่สามารถใช้ร่วมกันได้ระหว่างแถบทางลัด Office ในรุ่นที่ต่างกันทางลัดเมนูเริ่ม เมื่อ Office 2000 และ Office XP ติดตั้งทางลัดเมนูเริ่ม ชื่อของทางลัดจะเหมือนกับชื่อที่อยู่บนเมนูย่อย โปรแกรม บนเมนู เริ่ม ชุดโปรแกรมและโปรแกรม Office 2003 และ 2007 ติดตั้งทางลัดที่รวมถึงหมายเลขรุ่นในโฟลเดอร์ Office ในเมนูย่อย โปรแกรม เพื่อป้องกันความสับสน เราขอแนะนําให้คุณใส่เลขรุ่นในทางลัดที่ชี้ไปยังผลิตภัณฑ์รุ่นก่อนๆ ด้วย ตัวอย่างเช่น เปลี่ยนชื่อทางลัดที่ชี้ๆไปยัง Microsoft Access ให้เป็น "Microsoft Access 2000" ก่อนที่คุณจะติดตั้งชุดโปรแกรมและโปรแกรม Office 2007 สําหรับข้อมูลเพิ่มเติม ให้คลิกหมายเลขบทความต่อไปนี้ เพื่อดูบทความใน Microsoft Knowledge Base: 292584 โปรแกรมตั้งค่า Office XP เขียนทับรายการเมนูเริ่มจาก Office รุ่นก่อนหน้านี้ ถ้าคุณย้ายเมนูเริ่มของ Office XP หรือ Office 2000 ทางลัดจะถูกสร้างขึ้นใหม่ในเมนูย่อย โปรแกรม ในเมนู เริ่ม หากมีเงื่อนไขใดๆ ต่อไปนี้เป็นจริง คุณติดตั้ง Office รุ่นนั้นซ้ําคุณซ่อมแซมทางลัดหมายเหตุ คุณสามารถกําหนดค่าโปรแกรมติดตั้ง Office 2003, Office XP หรือ Office 2000 ได้เอง เพื่อให้ติดตั้งทางลัดไปยังตําแหน่งอื่นในเมนู เริ่ม โดยใช้ตัวช่วยสร้างการติดตั้งด้วยตนเองใน Microsoft Office Resource Kit สําหรับชุดโปรแกรมและโปรแกรม Office 2007 คุณสามารถใช้ Office Customization Tool เพื่อระบุตําแหน่งที่ต่างกันของแต่ละทางลัด ในการเข้าถึง Office Customization Tool ให้ปฏิบัติดังนี้เริ่มต้นหน้าจอพร้อมรับคําสั่ง ย้ายไปที่ซีดี Office 2007เรียกใช้คําสั่งต่อไปนี้: setup /admin สําหรับข้อมูลเพิ่มเติมเกี่ยวกับ Office Customization Tool เรีียกดูหน้าเว็บ Microsoft ต่อไปนี้:http://technet.microsoft.com/th-th/library/cc179132.aspx (http://technet.microsoft.com/th-th/library/cc179132.aspx) Microsoft Office BinderMicrosoft Office รุ่นล่าสุดที่มี Office Binder คือ Office 2000 อย่างไรก็ตามโปรแกรมอัตถประโยชน์สําหรับดึงข้อมูล Office ทั้งหมดจากแฟ้ม Binder มีรวมอยู่ใน Office 2002 และ Office หลังๆ หากต้องการทราบข้อมูลเพิ่มเติม โปรดคลิกที่หมายเลขบทความต่อไปนี้เพื่อดูบทความใน Microsoft Knowledge Base: 281931 ข้อความแสดงข้อผิดพลาด "แฟ้มนี้ไม่มีโปรแกรมที่เกี่ยวในการทํางานนี้" ขณะที่กําลังเปิดแฟ้ม Binder คําอธิบายของ Office Binder ที่สนับสนุน Office 2003 และ Office XP Outlook หลายรุ่นMicrosoft Office Outlook 2007 ไม่สามารถอยู่ร่วมกับ Microsoft Outlook รุ่นก่อนได้ เมื่อคุณติดตั้ง Outlook 2007 โปรแกรมติดตั้งจะลบ Microsoft Office Outlook 2003, Microsoft Outlook 2002 และ Microsoft Outlook 2000 โปรแกรมตั้งค่าจะลบ Outlook รุ่นเหล่านี้ออกไป แม้ว่าคุณจะเลือกกล่องเพื่อกาเครื่องหมายเก็บโปรแกมเหล่านี้ ในกล่องโต้ตอบ ลบรุ่นเก่า Microsoft Outlook รุ่นที่เก่ากว่า Outlook 2000 จะไม่สามารถตรวจพบเพื่อลบออกได้ อย่างไรก็ตาม ถ้าคุณไม่ลบ Outlook รุ่นที่เก่ากว่า Outlook 2000 ออกไป Outlook ทั้งสองรุ่นก็จะทํางานไม่เสถียร สําหรับข้อมูลเพิ่มเติม ให้คลิกหมายเลขบทความต่อไปนี้ เพื่อดูบทความใน Microsoft Knowledge Base: 924618 Office รุ่นที่เก่ากว่าจะถูกลบออก เมื่อคุณเรียกใช้โปรแกรมตั้งค่า Office 2007 Word หลายรุ่น ถ้าคุณติดตั้ง Microsoft Word สองรุ่นบนคอมพิวเตอร์เครื่องเดียวกัน จะมีความล่าช้า เมื่อคุณเริ่ม Word 2007 พฤติกรรมนี้เกิดขึ้นเพราะ Word 2007 ลงทะเบียนตัวเองอัตโนมัติในคอมพิวเตอร์คุณสามารถข้ามการลงทะเบียนอัตโนมัตินี้ได้ ซึ่งทําให้ Word 2007 เริ่มต้นได้เร็วขึ้น อย่างไรก็ตาม เราไม่แนะนําให้ทําเช่นนี้ เพราะ Word อาจทํางานได้ไม่ถูกต้อง หากไม่ลงทะเบียนตัวเองอัตโนมัติข้อสําคัญ หัวข้อ วิธีการ หรืองานนี้ประกอบด้วยขั้นตอนต่างๆ เกี่ยวกับวิธีการปรับเปลี่ยนรีจิสทรี อย่างไรก็ตาม ปัญหาร้ายแรงอาจเกิดขึ้นหากคุณปรับเปลี่ยนรีจิสทรีไม่ถูกต้อง ดังนั้น โปรดตรวจสอบให้แน่ใจว่าคุณได้ทําตามขั้นตอนเหล่านี้อย่างระมัดระวัง สําหรับการป้องกันเพิ่มเติม ให้สํารองข้อมูลรีจิสทรีก่อนทําการปรับเปลี่ยน เพื่อที่คุณจะสามารถคืนค่ารีจิสทรีได้หากมีปัญหาเกิดขึ้น สําหรับข้อมูลเพิ่มเติมเกี่ยวกับวิธีการสํารองข้อมูลและคืนค่ารีจิสทรี โปรดคลิกที่หมายเลขบทความต่อไปนี้ เพื่อดูบทความใน Microsoft Knowledge Base: 322756 วิธีการสํารองข้อมูลและคืนค่ารีจิสทรีใน Windowsในการข้ามการลงทะเบียนอัตโนมัติสําหรับ Word 2007 ให้ปฏิบัติดังนี้ ออกจาก Word 2007เริ่มตัวแก้ไขรีจิสทรีใน Windows Vista คลิก เริ่มยุบรูปภาพนี้ขยายรูปภาพนี้ พิมพ์ regeditในกล่อง เริ่มการค้นหา แล้วกด ENTER ยุบรูปภาพนี้ขยายรูปภาพนี้ หากคุณได้รับข้อความแจ้งให้ใส่รหัสผ่านของผู้ดูแลหรือการยืนยัน ให้พิมพ์รหัสผ่านหรือคลิก ทําต่อไปใน Windows XP คลิก เริ่ม คลิก เรียกใช้ พิมพ์ regedit ในกล่อง เปิด แล้วคลิก ตกลงค้นหาและคลิกเพื่อเลือกคีย์ย่อยของรีจิสทรีต่อไปนี้: HKEY_CURRENT_USER\Software\Microsoft\Office\12.0\Word\Optionsหลังจากคุณได้เลือกคีย์ย่อยที่ระบุไว้ในขั้นที่ 3 แล้ว ให้ชี้ไปที่ สร้าง ในเมนู แก้ไข แล้วคลิก ค่า DWORDพิมพ์ NoReReg แล้วกด ENTERคลิกขวา NoReReg แล้วคลิก แก้ไขในกล่อง ข้อมูลค่า ให้พิมพ์ 1 แล้วคลิก ตกลงในเมนู แฟ้ม ให้คลิกที่ ออก เพื่อปิดตัวแก้ไขรีจิสทรีแฟ้ม Office ใน Microsoft Windows Explorerเมื่อคุณคลิกสองครั้งที่แฟ้ม Office ใน Windows Explorer เพื่อเปิดแฟ้ม จะใช้กฎต่อไปนี้ หมายเหตุ กฎเหล่านี้ยังใช้ในกรณีที่คุณคลิกสองครั้งบนแฟ้ม Office ในโฟลเดอร์ Recent Documents ใน Windows หากโปรแกรมรุ่นที่แฟ้มนี้ถูกสร้างขึ้นกําลังทํางานอยู่ แฟ้มก็จะเปิดโดยใช้รุ่นนั้น สําหรับ Office 2000 หรือ Office XP ถ้าโปรแกรมรุ่นที่แฟ้มนี้ถูกสร้างขึ้นไม่ได้กําลังทํางานอยู่ แฟ้มนั้นก็จะถูกเปิดโดยโปรแกรมรุ่นล่าสุดที่คุณติดตั้ง สําหรับ Microsoft Access และ Microsoft Word ถ้าโปรแกรมรุ่นที่แฟ้มนี้ถูกสร้างขึ้นไม่ได้กําลังทํางานอยู่ แฟ้มนั้นก็จะถูกเปิดโดยโปรแกรมรุ่นล่าสุดที่ติดตั้ง ในการสร้างความสัมพันธ์แฟ้มกับโปรแกรมที่รวมอยู่ใน Office รุ่นใดก็ตาม ให้เรียกใช้โปรแกรมติดตั้ง Office แล้วคลิก ซ่อมแซม Office เมื่อคุณทําเช่นนั้น ความสัมพันธ์แฟ้มกับ Office รุ่นนั้นก็จะถูกลงทะเบียน หมายเหตุ คุณไม่สามารถใช้วิธีการนี้ในการลงทะเบียนความสัมพันธ์แฟ้มใน Word หรือ Accessหมายเหตุ ถ้าคุณติดตั้งโปรแกรมปรับปรุงซอฟต์แวร์สําหรับรุ่นของ Office โปรแกรมปรับปรุงซอฟต์แวร์จะซ่อมแซม Office รุ่นนั้น คุณอาจจําเป็นต้องซ่อมผลิตภัณฑ์ Office บางส่วนหรือทั้งหมด หลังจากที่คุณติดตั้งโปรแกรมปรับปรุงซอฟต์แวร์ เพื่อคืนค่าการสัมพันธ์แฟ้ม หากต้องการข้อมูลเพิ่มเติมเกี่ยวกับวิธีซ่อมแซมคุณสมบัติของ Office 2007 ให้คลิกหมายเลขบทความต่อไปนี้เพื่อดูบทความใน Microsoft Knowledge Base: วิธีการติดตั้งและซ่อมแซมคุณลักษณะต่างๆ ของ Office 2007 วัตถุ Office OLE ในโปรแกรมอื่นๆบนเครื่องที่ใช้ Office หลายรุ่น หากคุณแทรกวัตถุ Office ในโปรแกรมอื่น จะใช้โปรแกรมรุ่นล่าสุด เช่น ถ้าคุณแทรกวัตถุแผ่นงาน Microsoft Excel ลงในเอกสาร Word ก็จะใช้ Word และ Excel รุ่นล่าสุด ซึ่งอาจสร้างปัญหาได้ ถ้าคุณใช้แฟ้มร่วมกับผู้ใช้รายอื่นที่ไม่ได้ใช้โปรแกรม Office 2007 โปรแกรมที่ใช้ร่วมกันถ้าคุณติดตั้ง Office รุ่นที่ต่างกันตามลําดับที่อธิบายไว้ในหัวข้อ "ลําดับการติดตั้ง" แล้ว โดยปกติ คุณจะไม่พบปัญหาใดๆ เมื่อใช้โปรแกรมร่วมกัน เช่น Equation Editor และ Clip Gallery กล่องโต้ตอบวัตถุอาจแสดงมากกว่าหนึ่งรายการสําหรับแต่ละโปรแกรมที่ใช้ร่วมกัน พฤติกรรมเช่นนี้เกิดขึ้นเพราะอาจมีการติดตั้งโปรแกรมที่ใช้ร่วมกันหลายรุ่นบนเครื่องคอมพิวเตอร์ข้อความของ Windows Installer ใน Wordหากคุณติดตั้ง Word หลายรุ่นบนเครื่องคอมพิวเตอร์ Windows Installer อาจทํางานเมื่อคุณเริ่ม Microsoft Office Word 2007 และข้อความที่ระบุว่า Windows Installer กําลังเตรียมติดตั้ง Word อาจปรากฎขึ้น คุณอาจได้รับข้อความนี้ก่อนที่ Word จะเริ่มทํางานWindows Installer จะทํางานเมื่อไรก็ตามที่ Word รุ่นที่คุณสั่งทํางานไม่ใช่รุ่นที่ลงทะเบียนข้อความของ Windows Installer ใน Accessบนคอมพิวเตอร์ที่มีการติดตั้ง Access หลายรุ่น Windows Installer อาจทํางานเมื่อคุณเริ่ม Microsoft Office Access 2003 หรือ Microsoft Office Access 2007 และข้อความ "กําลังเตรียมตัวการติดตั้ง" หรือข้อความ "กําลังกําหนดค่า" อาจปรากฎขึ้นมาได้ คุณได้รับข้อความเหล่านี้ ก่อนที่ Access จะเริ่มทํางาน การปฏิบัติการซ่อมแซมของ Windows Installer จะลงทะเบียน Access 2003 ทุกครั้งที่คุณเริ่ม Access 2003 หลังจากที่ใช้ Access 2007 และเช่นเดียวกัน การปฏิบัติการซ่อมแซมของ Windows Installer ก็จะลงทะเบียน Access 2007 ทุกครั้งที่คุณเริ่ม Access 2007 หลังจากที่ใช้ Access รุ่นก่อนหน้านี้ Access 2000 และ Access 2002 จะไม่เรียกใช้การปฏิบัติการซ่อมแซม หลังจากที่คุณใช้ Access รุ่นหลังจากนั้น หาก Access ที่คุณเรียกใช้เป็นรุ่นเดียวกับ Access ที่คุณใช้ก่อนหน้านี้ การปฏิบัติการซ่อมแซมของ Windows Installer ก็จะไม่เกิดขึ้น ไลบรารีเอกสาร Windows SharePoint Services 3.0 เมื่อคุณพยายามสร้างเอกสารใหม่ในไลบรารีเอกสาร Microsoft Windows SharePoint Services 3.0 โดยการคลิก สร้างเอกสาร ปุ่ม สร้างเอกสาร ไม่ทํางาน คุณไม่สามารถสร้างเอกสารใหม่ได้ นอกจากนี้ Windows Internet Explorer ยังหยุดการตอบสนอง เมื่อคุณพยายามตรวจสอบเอกสารที่มีอยู่ในไลบรารีเอกสาร Windows SharePoint Services 3.0 ปัญหานี้เกิดขึ้นเมื่อตัวควบคุม Windows SharePoint Services Support สําหรับระบบ Office 2007 และตัวควบคุม Windows SharePoint Services Support สําหรับ Office 2003 ถูกติดตั้งคู่กัน การติดตั้งคู่กันอาจเกิดขึ้นได้หากมีเงื่อนไขใดๆ ต่อไปนี้เกิดขึ้น คุณติดตั้งระบบ Microsoft Office 2007 แล้วติดตั้งโปรแกรม Microsoft Office 2003 เพิ่มอีกตั้งแต่หนึ่งตัวขึ้นไป คุณติดตั้งโปรแกรม Office 2007 แล้วติดตั้ง Office 2003คุณติดตั้ง Office 2003 ติดตั้งโปรแกรม Office 2007 แล้วซ่อมแซมการติดตั้ง Office 2003 สําหรับข้อมูลเพิ่มเติมเกี่ยวกับสถานการณ์นี้ คลิกหมายเลขบทความต่อไปนี้เพื่อดูบทความใน Microsoft Knowledge Base: คุณไม่สามารถสร้างเอกสารใหม่หรือตรวจสอบเอกสารที่มีอยู่ในไลบรารีเอกสาร Windows SharePoint Services 3.0 เมื่อคุณติดตั้ง Office หลายรุ่น กลับไปด้านบน | ให้ข้อเสนอแนะคุณสมบัติหมายเลขบทความ (Article ID): 928091 - รีวิวครั้งสุดท้าย: 12 กันยายน 2554 - Revision: 2.0ใช้กับMicrosoft Office Basic 2007Microsoft Office Enterprise 2007Microsoft Office Professional 2007Microsoft Office Professional Plus 2007Microsoft Office Ultimate 2007Microsoft Office Standard 2007Microsoft Office Home and Student 2007Keywords: kbexpertisebeginner kbhowto kbinfo KB928091กลับไปด้านบน | ให้ข้อเสนอแนะให้ข้อเสนอแนะกลับไปด้านบน


source: fineweb

text: หลังจาก Firefox เปลี่ยนวิธีออกรุ่นใหม่มาใช้การออกตามระยะเวลาที่กําหนด (เหมือนกับ Chrome) ก็เกิดปัญหาใหญ่ที่ตามมา 2 ประการ อย่างแรกคือเรื่องเวอร์ชันของ add-on ที่คนแถวนี้คงเจอกันหมด อย่างที่สองคือลูกค้าองค์กรที่นิยมใช้ซอฟต์แวร์เวอร์ชันใดเวอร์ชันหนึ่งนานๆ ก็มีปัญหาว่าตามรุ่นของ Firefox ไม่ทัน Mitchell Baker ประธานของ Mozilla ออกมาสยบเสียงวิจารณ์เหล่านี้ โดยบอกว่ากระบวนการออกรุ่นแบบใหม่ ทําให้ผู้ใช้ได้ฟีเจอร์ใหม่เร็วขึ้น จากเดิมการออกฟีเจอร์ใหม่อย่างหนึ่งต้องใช้เวลาเป็นปี (ในการรอฟีเจอร์ใหม่อย่างอื่นให้พร้อมด้วย) และเบราว์เซอร์ที่นานๆ ออกทีไม่สามารถตามการเปลี่ยนแปลงอันรวดเร็วของอินเทอร์เน็ตได้ทัน ส่วนปัญหาใหญ่ทั้งสองข้อนั้น Mitchell ยอมรับว่าเป็นปัญหา และจะพยายามหาทางแก้ไข แต่ยังไม่ระบุว่าจะแก้ไขอย่างไร เธอบอกเพียงว่าวิธีแก้ปัญหาอาจจะไม่ถูกใจทุกคน แต่ Mozilla ก็จะพยายามหาทางที่ดีที่สุด หลังจาก Firefox 6 ออกรุ่นจริง ก็ตามมาด้วยข่าวการปรับรุ่นของ Firefox ใน channel ต่างๆ เช่นเคยครับ เริ่มที่ Firefox 7 ที่เข้าสถานะ Beta ก่อน ของใหม่ใน Firefox 7 เป็นเรื่องเกี่ยวกับประสิทธิภาพในการทํางานทั้งนั้น ได้แก่ ลดการใช้หน่วยความจําลง (ข่าวเก่า) และปรับปรุง garbage collector ของเอนจิน JavaScript ให้ทํางานบ่อยขึ้น ผลก็คือเปิดแท็บเยอะๆ หน่วยความจําจะไม่พุ่งเหมือนแต่ก่อน ที่เหลือก็มีปรับปรุงเรื่อง Firefox Sync ให้ทํางานเร็วขึ้น และใช้ Direct2D ช่วยเรนเดอร์แท็ก Canvas ให้ทํางานเร็วขึ้น ส่วน Firefox 7 รุ่นบน Android จะปรับปรุงการใช้หน่วยความจําและ Firefox Sync เช่นกัน นอกจากนี้ยังรองรับ copy & paste และ restored session แล้ว ที่มา - Firefox 7 Beta Firefox 6 ออกอย่างไม่เป็นทางการเมื่อสัปดาห์ก่อน วันนี้ประกาศอย่างเป็นทางการจาก Mozilla มาแล้ว ของใหม่ใน Firefox 6 รุ่นเดสก์ท็อป เป็นเรื่องเกี่ยวกับนักพัฒนาเว็บซะเยอะ ได้แก่ เพิ่ม Scratchpad สําหรับทดสอบโค้ดจาวาสคริปต์, ปรับปรุง Web Console, เพิ่มเมนูหมวด Web Developer ฟีเจอร์อย่างอื่นได้แก่ ปรับวิธีการเน้นชื่อโดเมนเนมใน URL bar, ปรับปรุง Firefox Sync, เพิ่มประสิทธิภาพของ Panorama ที่มา - Mozilla Blog ข่าวเก่าไปนิดแต่ก็ยังน่าสนใจครับ ค่าย Mozilla กําลังพัฒนาแนวคิดใหม่ๆ ที่เกี่ยวกับการบริหารจัดการ "ตัวตน" ของผู้ใช้อินเทอร์เน็ต โครงการนี้มีชื่อว่า Identity at Mozilla แนวคิดหนึ่งที่ Mozilla เสนอคือ "ปุ่มล็อกอิน" บนเว็บไซต์ต่างๆ นั้นกระจัดกระจายและไม่มีรูปแบบตายตัว เราน่าจะลองเอาปุ่มล็อกอินนี้มาใส่ในตัวเบราว์เซอร์โดยตรง แทนที่จะอยู่บนเว็บเพจ เพื่อให้ผู้ใช้รับรู้ว่าขณะนั้นกําลังล็อกอินอยู่บนเว็บไซต์หรือไม่ เบื้องหลังทางเทคนิคคือ Mozilla จะเปิด JavaScript API ของตัวเบราว์เซอร์มาให้ และผู้สร้างเว็บไซต์มีหน้าที่เพิ่มโค้ดส่วนนี้ลงไปเท่านั้น หน้าตาของ Firefox 6 นั้นไม่แตกต่างไปเท่าใดนักจาก Firefox 5 หากแต่เพิ่มความเร็วในการท่องเว็บขึ้นประมาณ 20% และรายละเอียดเล็กๆ น้อยๆ อย่างเช่นการแสดงตัวเข้มสําหรับโดเมนหลัก สําหรับรุ่นถัดไป Firefox 7 นั้นมีกําหนดออกในอีกประมาณหกสัปดาห์ข้างหน้าครับ หมายเหตุ: ผมลองลงแล้วตอนเปิดขึ้นมาหน้าแรกจะชี้ไปยังเว็บ Welcome to Beta แต่ใน About เขียนว่าเป็น Release update channel ครับ ก่อนหน้านี้ Firefox ประกาศจะปิดไม่ให้ทูลบาร์ติดตั้งตัวเอง ตอนนี้มันกําลังจะเป็นความจริงใน Firefox Aurora ผู้ใช้ Firefox อาจคุ้นเคยกับการติดตั้งโปรแกรมอื่นๆ ในระบบ แล้วแถม add-on มาให้ด้วย (แถมบางกรณีเอาออกไม่ได้อีกต่างหาก) นโยบายใหม่ของ Firefox คือ add-on ที่ผู้ใช้ไม่ได้เป็นคนติดตั้งด้วยตัวเอง จะถูกปิดการใช้งานเอาไว้ ถ้าหากผู้ใช้ต้องการใช้งานมันจริงๆ จะต้องสั่งอนุญาตด้วยตัวเองใน Firefox อีกทีหนึ่ง สําหรับ add-on ที่ติดตั้งไปแล้ว เมื่อผู้ใช้อัพเกรดเป็น Firefox รุ่นที่มีฟีเจอร์นี้ จะมีหน้าต่างขึ้นมาให้เลือกปิด add-on ที่ไม่ต้องการ โดยแสดงให้ดูว่าอันไหนเราติดตั้งเอง อันไหนโปรแกรมแถมมาให้ (ดูภาพหน้าจอได้ตามลิงก์ที่มา) ที่มา - Mozilla Add-ons Blog Stephen Horlander ทีมออกแบบส่วนติดต่อผู้ใช้ของ Firefox ได้ทดลองสร้างส่วนติดต่อผู้ใช้แบบใหม่ของ Firefox ซึ่งมีลักษณะคล้าย Chrome มากขึ้น ในเว็บเพจของทีมงานระบุว่าเป็นภาพต้นแบบสําหรับพัฒนาแนวคิดต่อ ยังไม่ใช่ภาพสมบูรณ์ของ Firefox ในอนาคต ผู้ที่สนใจอาจติดตั้ง Firefox UX Build ซึ่งจะเป็นรุ่นที่ทดสอบแนวคิดเหล่านี้เป็นที่แรก โดยรวมแล้ว หน้าตาแบบใหม่จะไม่มีช่องค้นหาอีกต่อไป และจะมีเมนูสําหรับปุ่มที่ใช้บ่อยๆ อยู่ด้านขวามือสุดของแถบเครื่องมือ ค่าย Mozilla มีโครงการใหม่ Boot to Gecko ซึ่งอธิบายง่ายๆ ว่ามันคือระบบปฏิบัติการที่มีแต่ "เว็บแอพ" ในลักษณะเดียวกับ Chrome OS โครงการนี้ยังเป็นโครงการทดลองที่เสนอโดย Andreas Gal นักวิจัยของ Mozilla ว่าต้องการสร้างเทคโนโลยีสําหรับเว็บแอพในการติดต่อกับฮาร์ดแวร์พื้นฐาน เช่น กล้อง USB Bluetooth SMS NFC เพื่อให้ระบบปฏิบัติการที่มีแต่เว็บแอพเกิดขึ้นได้จริง ตัวโครงการยังไม่พูดถึงการสร้าง OS ขึ้นมาจริงๆ แบบ Chrome OS นะครับ แต่จะมองไปที่การสร้างเทคโนโลยีสนับสนุน ขึ้นมารองรับเว็บแอพในอนาคต เพราะปัจจุบันเว็บแอพยังขาดเทคโนโลยีหลายอย่างทําให้สู้แอพพลิเคชันแบบดั้งเดิมไม่ได้ Mozilla ประกาศว่าจะเริ่มพัฒนา Boot to Gecko แบบเปิดเผยโค้ดต่อสาธารณะตลอดเวลา แต่คงต้องใช้เวลาอีกสักพักถึงจะมีของออกมาให้เห็น ผู้ที่ใช้ Google Toolbar สําหรับ Firefox อาจจะสงสัยว่าทําไมยังรองรับแค่ Firefox 4.0 ทั้งที่ Firefox 5.0 ตัวจริงก็ออกมาแล้ว วันนี้กูเกิลออกมาประกาศแบบเงียบๆ ว่าเลิกทํา Google Toolbar for Firefox แล้ว เหตุผลที่กูเกิลอธิบายคือฟีเจอร์หลายๆ อย่างของ Google Toolbar เช่น spell-check, autofill ถูกรวมเข้ากับตัว Firefox แล้ว และฟีเจอร์อื่นๆ สามารถใช้ add-ons ทดแทนได้ (แต่ฟีเจอร์สําคัญที่หลายคนใช้คือ PageRank ยังไม่มีทดแทน และกูเกิลไม่ได้พูดเรื่องนี้) ด้าน Mozilla บอกว่ามีผู้ใช้จํานวนมากที่ไม่ยอมอัพเกรดไป Firefox 5 ด้วยเหตุผลนี้ และจะหาวิธีแจ้งเตือนผู้ใช้ต่อไป กูเกิลไม่ได้พูดถึง Google Toolbar สําหรับ IE ว่าจะยังทําต่อหรือไม่ ฟีเจอร์อีกอย่างหนึ่งของ Firefox ที่คนเรียกร้องกันมานานแต่ยังไม่เป็นจริงเสียที คือ Firefox รุ่น 64 บิตบนวินโดวส์ (ในอดีตจนถึงปัจจุบันมีรุ่น 64 บิตให้ลอง แต่ยังห่างไกลกับความสมบูรณ์มาก) แต่ใน Firefox Nightly ซึ่งตอนนี้นับเลขเวอร์ชันเป็น 8.0 เริ่มทดสอบรุ่น 64 บิตกันแล้ว ทางเว็บไซต์ ExtremeTech รายงานว่าทํางานเร็วและเสถียรมาก และจากการทดสอบของทีม ExtremeTech ก็พบว่า Firefox 64 บิตทํางานเร็วกว่า 32 บิตอยู่ประมาณ 10% (การทํางานบางด้านสูงกว่าถึง 25%) อย่างไรก็ตาม Firefox 8 แบบ 64 บิตยังไม่สมบูรณ์อยู่ดี ยังมีปัญหาเรื่องการใช้หน่วยความจํา (เมื่อเทียบกับรุ่น 32 บิต) อยู่มาก ก็ต้องรอดูต่อไปว่าผู้พัฒนาจะแก้บั๊กทันหรือไม่สําหรับ Firefox 8 ที่จะออกเดือนพฤศจิกายนครับ โลกของเบราว์เซอร์ถือว่าล้าหลังมากเรื่อง 64 บิต เพราะมีเบราว์เซอร์เพียงไม่กี่ตัวเท่านั้นที่รองรับ 64 บิตอย่างสมบูรณ์ ซึ่งก็รวมไปถึงปลั๊กอินตัวสําคัญอย่าง Flash ด้วย ที่มา - ExtremeTech ค่าย Mozilla เริ่มเดินหน้าพัฒนา Firefox ให้แยกโพรเซสการทํางานของเบราว์เซอร์แบบเดียวกับ Chrome Chris Blizzard ผู้บริหารของ Mozilla ได้เขียนอธิบายเป้าหมายของโครงการแยกโพรเซสลงในบล็อก โดยแบ่งเป็นประเด็นต่างๆ ดังนี้ หลังจากที่ Mozilla ออก Firefox 5 ไปไม่นาน ขณะนี้การพัฒนา Firefox 6 ก็เข้าสู่สถานะเบต้าแล้วทั้งบน Windows, Mac, Linux และ Android อธิบายแบบสั้นๆ ตามตัวอย่างของ Mozilla ก็คือ หนังสือพิมพ์ The New York Times ทําเว็บแอพของตัวเองสําหรับอ่านข่าวของ The New York Times ในเบราว์เซอร์ จากนั้นเมื่อเราคลิกลิงก์ของ The New York Times ในที่อื่นๆ (เช่น ใน Twitter ซึ่งใช้ลิงก์ย่อว่า nyti.ms) แทนที่จะเปิดลิงก์ในแท็บใหม่ ก็เปิดในเว็บแอพของ The New York Times เอง (ดูวิดีโอประกอบ) ตามระบบการออกรุ่นแบบใหม่ของ Mozilla หลังจาก Firefox 5 ออกตัวจริง ก็มีผลให้ Firefox รุ่นถัดๆ ไปที่รออยู่ในคิว ขยับสถานะขึ้นตามมา เมื่อ Firefox 6 ขยับขึ้นมาเป็น Beta ทําให้ Aurora Channel (เทียบได้กับ Alpha) เลื่อน Firefox 7 ขึ้นมา ของใหม่ในรุ่นนี้คือการปรับปรุงประสิทธิภาพอย่างเข้มข้น โดย Mozilla บอกว่าระยะเวลาในการเรียกโปรแกรมจะลดลง และปรับปรุงเรื่องหน่วยความจําหลายจุด ทําให้ใช้แรมน้อยลง 30% หรือมากกว่านั้น นอกจากนี้รุ่นบนวินโดวส์ยังจะได้ใช้ Direct 2D ช่วยเร่งประสิทธิภาพการวาด Canvas ด้วย ของใหม่อย่างอื่นคือ Firefox Sync จะซิงก์ข้อมูลทันทีไม่ต้องรอ และปรับปรุงการเรนเดอร์ฟอนต์ให้คมชัดกว่าเดิม เมื่อปี 2010 กูเกิลได้เพิ่มตัวอ่าน PDF เข้ามาใน Chrome ซึ่งเทคนิคของมันคือการแปลง PDF เป็น HTML แล้วเรนเดอร์แบบเว็บเพจทั่วไป ถึงแม้ฟีเจอร์จะน้อยกว่าตัวอ่าน PDF เต็มรูปแบบ แต่ก็ช่วยให้นักท่องเว็บสะดวกขึ้นมาก มาคราวนี้ค่าย Mozilla หันมาทําแบบเดียวกันบ้าง แต่รูปแบบจะต่างไปเล็กน้อย เพราะ Mozilla พัฒนาเป็นโค้ด JavaScript ชื่อ pdf.js ที่ทําหน้าที่แบบเดียวกัน (แปลง PDF เป็น HTML5/Canvas) แต่สามารถนําไปฝังที่ฝั่งเซิร์ฟเวอร์ได้เลย เว็บไซต์ VentureBeat รายงานโดยอ้าง mailing list ของมอซิลลาว่า หลังจากมอซิลลาปล่อย Firefox 5.0 แล้วก็ได้ตัดสินใจหยุดการสนับสนุน (รวมถึงการด้านความปลอดภัย) ให้กับ Firefox 4.0 แล้ว เนื่องจากมอซิลล่าตัดสินใจที่จะเร่งการพัฒนาและปล่อยเบราว์เซอร์เวอร์ชันใหม่ (major release) ให้เร็วกว่าแต่ก่อน ดังนั้นอัพเดต Firefox 4.0.1 จึงจะเป็นอัพเดตตัวสุดท้ายของ Firefox 4.0 หากเปรียบเทียบกับเบราว์เซอร์คู่แข่งอย่าง Chrome จากกูเกิลแล้ว ปัญหาอย่างหนึ่งของ Firefox คือการขาดการอัพเดตโดยอัตโนมัติ อย่างดัที่สุดก็มีแค่ป็อบอัพแจ้งว่ามีอัพเดตเวอร์ชันใหม่เท่านั้น ถึงแม้มอซิลลาจะเร่งพัฒนาและปล่อย Firefox 5.0 ออกมา แต่ผู้ใช้ส่วนหนึ่งก็ยังใช้เวอร์ชันเก่าต่อไปเนื่องจากส่วนเสริม (add-on) หรือปลั๊กอินยังไม่สนับสนุนการทํางานกับเวอร์ชันล่าสุด แต่ในอีกมุมหนึ่งหากผู้ใช้ไม่รีบอัพเดตไปเป็นเบราว์เซอร์เวอร์ชันล่าสุดก็มีความเสี่ยงที่แฮกเกอร์จะโจมตีเวอรชันเก่าที่มอซิลลาหยุดการสนับสนุนด้านความปลอดภัยได้ เป็นธรรมเนียมปฏิบัติของทีม Internet Explorer ไปแล้วที่เมื่อ Mozilla ออก Firefox รุ่นใหม่ ก็จะส่งเค้กไปร่วมแสดงความยินดี (ข่าวเมื่อตอน Firefox 4) คราวนี้ Firefox 5 ออกมาแล้ว ทีมงาน IE ก็ไม่พลาดมีส่วนร่วมเช่นเคย คัพเค้กขนาดกะทัดรัดหน้า IE9 ถูกส่งไปที่ Mozilla เพื่อร่วมแสดงความยินดีกับ Firefox 5 โดยหน้าตาคัพเค้กถูกถ่ายผ่าน Twitter ของ @damons มีการตั้งข้อสังเกตว่าทําไมเค้กมันชิ้นเล็กลงไปเยอะเมื่อเทียบกับอดีต ที่มา: The Next Web ไม่ใช่แค่ Firefox 5.0 บนเดสก์ท็อป ที่เปลี่ยนมาใช้รอบการออกแบบคงที่ เพราะ Firefox บนมือถือก็เปลี่ยนมาออกพร้อมกัน (ใช้ฐานโค้ดเดียวกัน) Firefox for Android 5.0 มีฟีเจอร์ใหม่ไม่เยอะนัก ที่ใหม่จริงๆ มีแค่รองรับ Do Not Track ใน HTTP header ซึ่งคงไม่มีใครได้ใช้สักเท่าไร ที่เหลือเป็นการแก้บั๊ก ปรับปรุงประสิทธิภาพทั้งการโหลดเพจและซูมเพจ และปรับปรุงการทํางานร่วมกับแอพตัวอื่นๆ อย่าง Swiftkey และ Android Gallery (จริงๆ ผมว่าไม่ต้องมีฟีเจอร์ใหม่แต่ทํางานเร็วขึ้นเรื่อยๆ ทุกรุ่นก็โอเคแล้วนะ) สําหรับเวอร์ชันนี้มีของใหม่ๆ ดังนี้ - Add-ons Manager แบบใหม่โดยไปใช้เหมือน Firefox - แสดงขนาดไฟล์แนบ - ย้ายแท็บได้แล้ว - ตัวช่วยเพิ่มบัญชีอีเมล - เพิ่มตัวช่วยแก้ไขปัญหา (Troubleshooting Information) - โหลดปลั๊กอินผ่าน RSS - ปรับปรุงและแก้ไขหน้าตาโปรแกรม - รองรับ Mac 32/64 bit นอกจากนั้นก็เป็นการแก้ไขข้อพกพร่อง (bug) ของโปรแกรมเป็นหลัก สําหรับเลขเวอร์ชันได้ข้ามมา 5.0 เลย เท่าที่ดูก็น่าจะตั้งให้เหมือนกับ Firefox เพราะหลักๆ แล้วใช้ Engine ตัวเดียวกันครับ ที่มา - Thunderbird Beta Release Notes หลังจาก Firefox 5.0 เข้าสถานะเบต้าได้ประมาณหนึ่งเดือน ล่าสุดมอซิลลาก็ปล่อยเวอร์ชันตัวจริงให้ดาวน์โหลดก่อนวันเปิดตัวอย่างเป็นทางการคือ 21 มิ.ย. (ตามเวลาสหรัฐฯ) (ใครที่งงว่าทํา Firefox 5.0 ตัวจริงมาเร็วมากก็เชิญอ่านข่าวเก่า) Firefox 5.0 ได้รับการปรับปรุงในส่วนของเอนจิ้นเป็นหลัก อาทิ รองรับ CSS transitions ปรับปรุงประสิทธิภาพการเรนเดอร์ Canvas การประมวลผลจาวาสคริป และการใช้หน่วยความจํา เป็นต้น รายละเอียดเพิ่มเติมดูได้จาก Release Notes ในขณะเดียวกับการเปิดตัว Firefox 5.0 มอซิลลาก็หยุดให้การสนับสนุน Firefox 3.5 โดยผู้ใช้จะเห็นหน้าจอแจ้งให้อัพเกรดขึ้นไปเป็น Firefox 3.6.18 ในอีกไม่กี่วันข้างหน้า ตอนนี้มอซิลลาเปิดให้ดาวน์โหลดเวอร์ชันใหม่ผ่าน FTP เท่านั้น ลิงก์ดาวน์โหลดดูได้จากที่มาของข่าวครับ ที่มา: Neowin.net


สาระน่ารู้จากหมอตาตอน ต้อกระจกเหตุจากเบาหวาน (Diabetic Cataract) - หาหมอ.com หน้าหลัก » บล็อก » สาระน่ารู้จากหมอตาตอน ต้อกระจกเหตุจากเบาหวาน (Diabetic Cataract) สาระน่ารู้จากหมอตาตอน ต้อกระจกเหตุจากเบาหวาน (Diabetic Cataract) โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต 14 ธันวาคม 2017 Tweet ต้อกระจกส่วนมากพบในผู้สูงอายุ แต่ในผู้ป่วยโรคเบาหวานมักจะพบต้อกระจกในอายุที่น้อยกว่าคนทั่วไป อีกทั้งในผู้ป่วยเบาหวานบางราย ต้อกระจกนอกจากเกิดในอายุน้อยแล้วยังขุ่นมัวอย่างรวดเร็ว มีผู้อธิบายถึงพยาธิกําเหนิดของต้อกระจกในผู้ป่วยเบาหวานว่า อาจเกิดจาก 1. ภาวะแรงดัน osmotic กล่าวคือ เมื่อน้ําตาลในเลือดสูง มีการคั่งของ sorbitol ในเลือดสูง อันเป็นผลจากกระบวนการของ aldose reductase ทําให้มี sorbitol ค้างมาก เกิดแรงดัน osmosis ทําให้การบวมของเซลส์และตัวเซลล์ถูกทําลายโดยมีการแตกของเซลล์ ทําให้แก้วตาขุ่นมัวทันที โดยเฉพาะส่วนของ cortex เกิดภาวะ acute cortical opacity ของแก้วตา หรือบางรายเกิดเป็น subcapsular opacity 2. เป็นจากภาวะ direct damage จากการที่น้ําตาลในเลือดสูง ก่อให้เกิดปฏิกิริยากับ lens protein มีกระบวนการ glycosylation ทําให้ lens protein ไหลไปรวมกัน (aggregation) บริเวณ nuclear ของ lens ก่อให้เกิด nuclear cataract โดยสรุป Diabetic Cataract อาจมาพบแพทย์ด้วยอาการของการเกิดต้อกระจกที่ค่อนข้างฉับพลันแบบ acute cortical cataract หรือ subcapsular cataract จาก osmotic effect หรือแม้แต่ nuclear cataract จากผลโดยตรงที่มีต่อ lens protein เกิด nuclear cataract จากการมี glycosylation ใน lens protein สาระน่ารู้จากหมอตา ตอน เป็นเบาหวาน ทําผ่าตัดต้อกระจกไม่ได้จริงหรือ โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน จอตาเสื่อมจากแสงอาทิตย์( Solar retinopathy ) โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน โรคเบาหวานมีผลต่อแก้วตาอย่างไร โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน การเปลี่ยนกระจกตา( Keratoplasty ) โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน การใช้ Laser รักษาสายตาสั้น โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน ตาแห้งหลังทําการผ่าตัดแก้ไขสายตาสั้น โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน Thyroid orbitopathy (ความผิดปกติทางตาจากโรคต่อมไทรอยด์) โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน แสงสีฟ้ากับ melatonin โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต สาระน่ารู้จากหมอตา ตอน ระดับของตาแห้ง โดย ศาสตราจารย์เกียรติคุณ แพทย์หญิง สกาวรัตน์ คุณาวิศรุต